“Ini Baru Roti Canai Banjir”- Pelanggan Tetap Tenang Beli Roti Canai Dalam Keadaan Banjir

Roti canai banjir sangat signifikan dengan rakyat Malaysia. Ia sering dijadikan menu sarapan pagi bahkan ada juga yang suka lepak di kedai yang menjual roti itu.
Musim tengkujuh yang telah melanda negeri Pantai Timur tidak menghalang seorang peniaga ini untuk meneruskan perniagaan beliau.
Apa Yang Berlaku Kepada Kedai Roti Canai Itu?
Menerusi video yang dikongsi oleh Nurlyanaaaaa di laman tiktok beliau, walaupun air sudah mencapai paras lutut pelanggan kedai itu tetap berkunjung untuk membeli sarapan mereka.
Kelihatan juga sekumpulan pelanggan yang hanya berlepak seperti tiada bencana banjir yang berlaku di sana. Pemilik kedai juga kelihatan gembira menyediakan pesanan yang banyak itu.
Warganet juga mengagumi peniaga itu kerana tetap mencari rezeki dalam keadaan begitu.
“Definisi sebenar roti canai banjir”

“Rezeki kena cari juga walaupun banjir atau tidak”

Baca juga:
Resipi Roti Canai Kegemaran Anak-Anak, Satu Adunan Dapat 18 Keping
Korang Kena Cuba Nasi Lemak Wrap Roti Canai, Serius Padu!


Ini Cara Mudah Buat Lontong Homemade, Tidak Perlu Beli Di Kedai Dah!

Kalau nak lebih sedap, lontong perlu dimasak di dalam daun pisang, barulah ada aroma yang wangi. Paling sedap apabila makan bersama kuah lodeh. Jom cuba resepi yang dikongsikan oleh Rosnita Mat Ali di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

LONTONG HOMEMADEKalau nak lebih sedap, lontong perlu dimasak di dalam daun pisang, barulah ada aroma yang wangi. Paling sedap apabila makan bersama kuah lodeh. Jom cuba resepi yang dikongsikan oleh Rosnita Mat Ali di Facebook.
BAHAN-BAHAN
Daun pisang

Beras

Air

Kredit: Rosnita Mat AliCARA PENYEDIAAN
Layur daun pisang.

Gulung dan cucuk lidi pada hujungya.

Masukkan beras yang telah direndam selama satu jam. Masuk separuh kelonsong.

Semat lidi untuk tutup bahagian atas. Cara cucuk atas dan bawah sama sahaja.

Masukkan dan tindan di dalam periuk Noxxa.

Masuk air sehingga tenggelam, dan masak dalam mod high pressure selama 60 minit.

Selepas sudah masak sejukkan hingga betul-betul sejuk baru potong. Hidangkan bersama kuah lodeh dan sambal.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Ini Cara Nak Ayam Rangup Tanpa Minyak Guna Air Fryer, Memang Menjadi!

Bagi yang ada air fryer di rumah, apa kata cuba teknik rahsia seperti perkongsian dari Tsu Feh Sufiah ini. Walaupun tak guna setitik minyak masak, ayam tetap rangup dan sedap!
Cara Buat Ayam Rangup Guna Air Fryer
Ayam goreng tak guna minyak tetap garing. Semata-mata tak nak guna minyak, gigih cari solusi cara goreng ayam pakai air fryer. Akhirnya, misi berjaya! Ayam goreng sedap dan rangup.
Tengah hari tadi min goreng ayam tak pakai minyak tau, yang nampak berminyak tu sebab lemak daripada ayam tu keluar. Korang try la buat. Serius, tak payah masuk setitik minyak pun.

Caranya senang sahaja:
1. Basuh bersih ayam.
2. Lumurkan ayam dengan:

bawang putih (tumbuk lumat)
sedikit halia (tumbuk lumat)
sedikit kunyit hidup (tumbuk lumat)
sedikit kunyit serbuk
garam

3. Gaul sebati dan masukkan dalam bakul air fryer.

suhu 180 darjah
masa 15 mini

Saya guna AirFryer Philips Tak perlu balik-balikkan ayam pun. Tetap masak sekata. Sebab ada twin turbo.
5. Siap dan boleh dihidangkan.

Lebih jimat masa dan juga minyak masak. Sekali sekala cuba cara ni apa salahnya. Rasanya tetap sama seperti goreng menggunakan minyak masak.
Artikel berkaitan: Kentang Bakar Berempah Crunchy Guna Air Fryer, Sesuai Buat Snacks Sihat


Ini Cara Simpan Bunga Kantan Supaya Tahan Lama, 3 Bulan Pun Masih ‘Fresh’!

Bunga kantan susah nak jumpa. Kalau ada pun, harganya mahal dan tak boleh beli sikit sebab sudah dibungkus dengan kuantiti yang ditetapkan. Nak tak nak, memang kena tahu cara simpan bunga kantan supaya tahan lama.
Kalau tidak disimpan dengan betul, bunga kantan akan cepat rosak. Membazir pula kan? Harga punyalah mahal.
Seorang pengguna Facebook, Pn Qiha Fareesya berkongsikan cara simpan bunga kantan supaya tahan lama sehingga 3 bulan ke atas! Ikut cara ni baru tak membazir.
Cara Simpan Daun Kantan Supaya Tahan Lama
Cara-caranya:
1. Kalau bunga kantan bersaiz besar, belah 4. Kalau kecil, belah 2. Kira muat masuk dalam plastik aiskrim tu dalam keadaan bersilang untuk jimatkan plastik,
2. Isi air dalam plastik yang sudah diisi bunga kantan tadi. Air mesti tertutup seluruh bunga kantan tu.
3. Simpul dengan kemas.
4. Bekukan macam nak buat aiskrim tu. Bau dan rasa tetap segar macam baru beli.

Dah 3 bulan, bunga kantan masih cantik

Kredit: Pn Qiha Fareesya
Baca juga: Petua Simpan Tauhu Supaya Tahan Lama & Tidak Cepat Masam


Ini Cara Simpan Cili Padi Supaya Tahan Lama & Tidak Mudah Rosak

PENULISMyResipi
KATEGORIArtikel
POSTED ON2020-11-25
Cili padi adalah bahan masak yang wajib ada di dapur. Disebabkan itu, ramai yang suka membeli cili dalam kuantiti yang banyak. Tetapi nak buat macam mana, beli banyak pun akan guna sikit je disebabkan cili cepat rosak, berkulat dan busuk walaupun di letak di dalam peti sejuk. Namun ada petua berguna yang ramai boleh cuba. Jadi mari kita cuba petua yang dikongsikan oleh Anissa Ismail di Facebook.

Kredit: Anissa Ismail
Buang tangkai dari badan cili.

Bersihkan cili padi dengan air bersih dan tapis.

Masukkan dalam satu bekas dan alas dengan tisu.

Letak seulas bawang putih yang dah siap di kupas.

Simpan di dalam bekas bertutup dan masuk dalam peti.
Boleh tahan sampai sebulan dan lebih malah siap cantik dan tak rosak pun
Kredit: Anissa Ismail


Ini Rahsia Buat Laksa Sarawak Yang Sedap, Semerbak Bau Satu Rumah!

Laksa Penang, Laksa Utara mahupun Laksa Johor sudah biasa dimakan bukan? Kali ini jom cuba kelainan pula dengan membuat Laksa Sarawak yang sedap ini di rumah.
Kebiasaannya, kuah laksa menggunakan ikan sebagai bahan utama, laksa beras dan spaghetti. Tapi apa yang istimewanya Laksa Sarawak ini adalah menggunakan isi ayam dan mee hoon.
Nak cuba buat sendiri Laksa Sarawak di rumah? Ikut sahaja resipi dan cara penyediaannya yang telah dikongsikan oleh Uwan Nolly Epin di bawah. Aromanya juga semerbak bau satu rumah!
Resipi Laksa Sarawak Yang Sedap
Berikut adalah perkongsian oleh Uwan Nolly Epin:
Selepas hujan, cuaca sejuk2 gitcheww. Makan pulak Laksa Sarawak panas2. Memang marvellous.
Makan petang hari nih. Kenyang sampai ke malam lah nampaknya. 1 rumah semerbak bau rumah.
Bahan-bahan untuk membuat sup laksa Sarawak:

2 belah dada ayam/isi ayam
200 gram udang
2 liter air
300 ml santan
2 batang serai
1 kiub ayam
Garam secukup rasa

Cara-cara untuk membuat kuah laksa Sarawak:

Basuh dada ayam sehingga bersih. Kemudian rebus sehingga ayam masak dan agak lembut.
Setelah masak, keluarkan dan toskan dada ayam (dah sejuk boleh la dicarik-carik)
Dengan menggunakan air rebusan ayam, celur pula udang ke dalam rebusan ayam tadi.
Rebus kira-kira 1 minit. Selepas satu minit, keluarkan dan toskn udang.
Dengan menggunakan stew ayam dan udang lebih awal, masukkan pula serai yang telah ditumbuk ke dalam air masak.
Masukkan pes rempah laksa Sarawak dan kiub ayam. Masak atas api sederhana sehingga mendidih.
Setelah mendidih, tuangkan santan ke dalamnya dan kacau.
Reneh dengan api kecil supaya santan tidak pecah minyak.
Kemudian masukkan garam dan serbuk perasa. Setelah mendidih dan masak, matikan api. Kuah untuk Sarawak laksa adalah sedia untuk dihidangkan bersama-sama dengan bahan-bahan lain.

Bahan-bahan untuk mee:

1 pek vermicelli
Air secukupnya

Cara-cara merebus mee:

Panaskan air di atas api sederhana. Tunggu sehingga mendidih.
Jika ia mendidih, masukkan mi vermicelli dan rebus sehingga sedikit lembut.
Vermicelli biasanya cepat lembut dalam air panas. Jadi jangan rebus terlalu lama. Jika mi terlalu direbus, vermicelli boleh musnah dan hancur.

Bagaimana untuk membuat sambal belacan:

sediakan Cili padi, cili merah dan belacan.

Kisar bersama-sama sehingga lumat

Tambah garam dan sedikit gula secukup rasa

Tambah jus limau, kemudian kacau lagi perlahan-lahan hingga sebati.

Bahan-bahan hiasan laksa Sarawak:

Ayam yg telah direbus air tadi disiat2

Udang

Telur dadar dipotong nipis

Taugeh dicelur

Daun ketumbar

Limau

Sambal belacan

Cara menyediakan Laksa Sarawak:

Masukkn meehoon dalam mangkuk.
Hiaskan dengan ayam yang dicarik-carik tadi.
Susun udang.
Masukkan taugeh dan daun ketumbar.
Makan bersama sambal belacan dan perasan asam limau.

Sedia untuk dihidang.

Kredit: Uwan Nolly Epin


5 Minit Dah Siap! Ini Rahsia Buat Sambal Belacan Kedai Siam Yang ‘Sebijik Sama’

Setiap kali makan kat kedai Thai, pasti ada set lengkap dengan sambal belacan dan sup kosong. Makan tomyam dengan telur dadar pun memang wajib ada sambal belacan kedai siam ni.
Cikgu Afy AL Habibi ada berkongsikan resipinya yang anda boleh cuba di rumah. Kalau rajin, boleh buat banyak-banyak simpan stok dalam peti ais. Jom baca perkongsiaannya di bawah.
RESIPI SAMBAL BELACAN KEDAI SIAM
1. Sediakan bahan-bahan di bawah:

Segenggam cili padi merah + hijau
1/2 biji bawang merah (saiz besar)
1/4 keping kecil nisse / gula melaka
1 labu bawang putih jeruk
2 inci belacan

2. Masukkan kesemua bahan tadi ke dalam pengisar. Tambahkan:

2 sudu besar cuka
2 sudu kecil garam
1/2 sudu besar gula
Secubit dua ajinomoto
Sedikit air masak (jangan letak banyak. Nanti cair sangat)

* kuantiti garam gula mungkin perlu ditambah atau dikurangkan mengikut bahan atau citarasa sendiri*

3. Selepas itu, kisar semua bahan hingga lumat. Hidangkan. Perah sehiris dua asam limau nipis.

Rahsianya nak hasilkan rasa serupa seperti di kedai Siam, bawang dan belacan tak bakar macam sebelum ini.
Betul-betul sedap! Selamat mencuba.

Kredit: Cikgu Afy Al Habibi
Baca juga: Tukang Masak Thai Dedah Rahsia Telur Dadar Yang Rangup & Gebu, Sebijik Sama Macam Di Kedai!


Ini Rahsia Nak Buat Sos Pencicah Thai Sedap! Guna Resipi Ini

Resipi Sos Pencicah Thai ini sangat viral di media sosial. Dan ramai yang ingin mencuba resipi ini. Dengarnya resipi ini asalnya adalah dari sebelah thailand.
Kalau dah sos thai, pasti ramai penggemarnya. Jom kita lihat perkongsian resipi dari Nur Haslifalina melalui laman facebooknya. Pasti ramai yang tak sabar nak mencubanya kan.
Baca juga: Resipi Kerang Pedas Sos Tiram Berempah, Confirm Bertambah Nasi
Sos pencicah Thai ini juga sangat sesuai dibuat bersama daging harimau menangis, kerang rebus atau bakar, lokcheng, dan macam-macam yang untuk hidangan rebus dan bakar.
RESIPI SOS PENCICAH THAI SEDAP

Bahan-bahan:

Bawang putih: 7-8 ulas
Cili : bergantung tahap kepedasan masing-masing
Akar pakchi @ketumbar
Limau nipis 6-7 biji
2 sudu sos ikan

Cara-cara:
1. Tumbuk bawang putih, cili dan akar ketumbar. Boleh guna chopper, kalau malas nak tumbuk.
2. Kemudian letak sos ikan dan gaulkan sekali.
3. Perah limau nipis, letak gula, garam sikit je dan perasa.
4. Daun ketumbar dipotong dan gaulkan sahaja. Kalau tak nak potong dan nak lagi senang korang chopper kan sekali daun ketumbar tu.
Nota: kalau pencicah tu pekat sangat boleh tmbah sedikit air suam.
Siap untuk dihidang kedua-duanya! Mudah je kan. Nak lagi pedas boleh letak cili padi yang banyak perah pula limau lebih sikit.
Selamat mencuba!


Ini Resipi Karipap Pusing, Rangup Dia Lain Macam! Jom Cuba!

 PENULIS
myResipi

 KATEGORI
Artikel

 POSTED ON
2020-09-18 10:37:15

Kuih karipap sering menjadi menu wajib untuk juadah waktu petang bersama teh o panas. Kita seringkali dihidangkang dengan karipap biasa, apa kata kali ini, kita tukar sikit bentuk karipap kepada karipap pusing. Pasti menarik! Jom kita ikuti perkongsian resipi ini daripada Mas Cotek menerusi Facebook.

Kredit: Mas Cotek
Bahan doh minyak:

2 ½ cawan tepung gandum
¼ cawan minyak masak (dipanaskan)
Secubit garam
Air secukupnya ( air suhu biasa )

Bahan doh marjerin:

1 ½ cawan tepung gandum
2 sudu makan shortening
½ cawan marjerin atau lebih

Cara memasak:

Untuk membuat doh minyak, satukan semua bahan dan sebatikan. Masukkan air sedikit demi sedikit sehingga doh tidak lekat di tangan.

Kredit: Mas Cotek

Untuk membuat doh marjerin pula, satukan semua bahan dan sebatikan sehingga ia menjadi doh.

Kredit: Mas Cotek

Kemudian, bulat-bulatkan doh minyak dan doh marjerin. Pastikan bilangannya sama banyak.

Kredit: Mas Cotek

Ambil satu doh minyak dan leperkan. Selepas itu masukkan doh marjerin di dalamnya seperti dalam gambar.

Kredit: Mas Cotek

Tutupkan doh dengan menarik doh minyak sehingga menutupi doh marjerin tadi. Bulatkan dengan sempurna sehingga menjadi bulatan doh dan rehatkan selama 5 minit.

Kredit: Mas Cotek

Ambil 1 doh dan canaikan. Selepas itu, sapukan sedikir air di atas permukaan doh. Elakkan meletak terlalu banyak supaya ia tidak lembik. Cukup sekadar calit-calitkan sahaja.

Kredit: Mas Cotek

Gulungkan doh tadi dan letak memanjang seperti dalam gambar.

Kredit: Mas Cotek

Kemudian canai memanjang doh yang digulung tadi

Kredit: Mas Cotek

Gulung doh sekali lagi seperti di bawah ini dan potong doh guna pisau anggaran 1/2 inci tebal atau lebih sedikit.

Kredit: Mas Cotek

Kemudian, ambil seketul dan canaikan doh itu untuk membuat lapisan karipap. Buat langkah-langkah membuat karipap dan gorengkan seperti biasa sehingga rangup.

Kredit: Mas Cotek

Kredit: Mas Cotek

Kredit: Mas Cotek

Kredit: Mas Cotek

Dah siap! Fuhhh, memang rangup! Selamat mencuba!


(Video) Ini Sebab Kenapa Perlu Tapis ‘Tepung Gandum’ Sebelum Guna

Umum mengetahui bahawa banyak kegunaan tepung gandum dalam kehidupan seharian. Jika mahu membuat lempeng, roti, kek dan pelbagai lagi sememangnya perlu menggunakan gandum ini.
Setiap kali digunakan juga, tepung gandum perlu diayak terlebih dahulu supaya teksturnya lebih lembut, mudah diadun, tidak kental dan hasilnya enak.
Kenapa perlu tapis tepung?
Selain daripada itu, mengayak tepung juga bertujuan untuk membuang segala kotoran yang mungkin ada di dalam tepung sama ada dilihat secara kasar atau tidak.
Seorang pengguna laman sosial TikTok, @cerokdapodotcom ada berkongsikan satu kejadian di mana di menemui banyak ulat halus dan kecil selepas menapis tepung.

Ulat kecil yang masih lagi bergerak itu dapat dilihat dengan jelas menerusi video yang telah dikongsikan itu.

Menurut pengguna akaun TikTok ini, penemuan tersebut antara sebab kenapa tepung gandum perlu ditapis terlebih dahulu sebelum digunakan. Biasanya tepung tersebut perlu dibuang saja jika terjumpa ulat seperti ini.
Lihat video penuh di bawah:

 @cerokdapodotcom
#cerokdapodotcom #homemadebakers #bakerskajang #masukberanda #fypdongggggggg
 ♬ อย่างน้อยเราเคยรักกัน – AnAn (อันอัน)

Sumber: @cerokdapodotcom (TikTok)


Ini Sebabnya Tak Boleh Bercakap Masa Makan Atau Minum, Doktor Bagi Penerangan Secara Saintifik

Ketika kecil kita sering dilarang oleh ibu bapa untuk bercakap ketika makan mahupun minum, apatah lagi ketika mulut dipenuhi dengan makanan.
Malah, perkara ini turut ada di dalam salah satu adab ketika makan dan minum. Namun, pasti ada sahaja di antara kita yang sering melakukan hal tersebut.
Bukan itu sahaja, adakalanya ada di kalangan rakan mahupun keluarga yang berseloroh ketika sedang makan sehingga membuatkan seseorang itu tersedak akibat menahan ketawa.
Baca juga: ‘Lah Baru Tahu!’- Pelajar Ini Kongsi Cara Betul Makan Guna Bekas Makanan
Sesak nafas ketika minum air kerana cuba menahan ketawa
Baru-baru ini, tular satu video di media sosial yang memaparkan keadaan seorang wanita yang sesak nafas kerana cuba menahan ketawanya selepas meminum air kosong.
Video tersebut bagaimanapun, telah membuatkan ramai yang tertanya-tanya apakah yang sudah terjadi kepada individu tersebut.
Doktor tampil perjelaskan situasi sebenar, air masuk dalam paru-paru
Oleh itu, seorang pengamal perubatan iaitu @drwanshare telah tampil menjelaskan keadaan wanita tersebut dan apakah yang berlaku kepada dirinya.
Menerusi video tersebut dia menjelaskan air yang diminum oleh wanita itu telah masuk ke dalam paru-parunya dan bukan langsung ke saluran usus atau perut.
Katanya, hal itu berlaku kerana manusia berkongsi saluran pernafasan dan saluran makanan yang sama pada permulaannya sebelum ia dipisahkan oleh ‘epiglottis’ iaitu salah satu benda di dalam badan yang akan memisahkan antara makanan dengan udara.
Ini kerana, saluran makanan (esophagus) dan saluran udara (trachea) mempunyai kedudukan yang bersebelahan dan sangat dekat.

 @drwanshare
Ni padah kalau bercakap sambil minum or makan…#doktortiktok #dr1share #tiktokguru
 ♬ original sound – DR1 SHARE – DR1 SHARE

Epiglottis berfungsi untuk asingkan makanan
Maka ketika makanan dimasukkan epiglottis akan berfungsi untuk mengasingkan makanan tersebut dan akan menutup saluran trachea.
Ini kerana epiglottis akan terbuka sewaktu seseorang itu sedang bercakap, dan boleh menyebabkan makanan atau minuman termasuk ke dalam saluran pernafasan dan langsung ke paru-paru.
Jelasnya apa yang terjadi kepada wanita itu adalah disebabkan epiglottis miliknya tidak ditutup dengan baik dan menyebabkan dia terbatuk-batuk sehingga berlaku sesak nafas.
Bernasib baik kerana air yang diminum adalah air kosong
Katanya, wanita itu bernasib baik kerana air yang diminumnya merupakan air kosong di mana paru-paru sememangnya dijadikan berada dalam keadaan lembab disebabkan air maka ia tidak akan mendatangkan sebarang masalah.
Ini kerana air tersebut akan diserap semula ke dalam saluran darah.
Boleh berlaku jangkitan paru-paru jika air tersebut adalah air berperisa
Namun, situasi ini berbeza sekiranya dia meminum air berperisa di mana ini boleh menyebabkan wanita itu mengalami jangkitan paru-paru yang dikenali sebagai ‘aspiration pneumonia’.
Melihat di ruangan komen, ramai yang berterima kasih dengan ilmu yang dikongsikan oleh doktor tersebut. Tidak kurang juga ada yang berkongsi pengalaman mereka yang pernah mengalami situasi yang sama.


Ini Tips Masak Pulut Cantik, Guna Periuk Elektrik Je!

Siapa yang sebelum ini setiap kali masak pulut pasti akan direndam terlebih dahulu? Rupanya ada tips masak pulut cantik tanpa perlu merendamnya.
Yang lagi best, kalau ikut tips ini anda hanya perlu memasak pulut dengan menggunakan periuk elektrik! Tak perlu susah-susah masak atas dapur. Kalau guna periuk elektrik, tak perlu risau pulut hangus.
Kalau ada yang nak belajar cara masak pulut dengan elok, jom baca perkongsian oleh Kak Long Mil Wawa di bawah. Semoga bermanfaat!
Tips Masak Pulut Cantik Guna Periuk Elektrik

Tips untuk kaklong yang baru kawin untuk suami suka makan pulut durian.
Banyak tengok kawan2 yang baru nak belajar masak tak tau nak masak pulut dengan elok.
Tips dari saya guna rice cooker lagi mudah

Jangan rendam pulut nanti bila masak lagi lembik
Cuci beras pulut macam nak masak nasi, lebihkan sedikit air dari paras pulut.
Saya letak sikit je garam nak bagi lemak-lemak sikit. Tak banyak ya sikit sangat.
Letak sedikit minyak masak. 2 cawan beras pulut, saya letak 2 sudu besar minyak matahari. Kacau dan terus on suis dan biarkan dia masak.
Lepas tu boleh la sendukkan. Periuk pun tak melekat.

Tips kalau pulut dah masak tu terlebih air / lembik
Jangan risau. Akak-akak letakkan sekeping roti kosong dan on suis balik.
Amaran keras! Jangan letak roti coklat ke kismis ke kang jadi pulut coklat pula. Lepas tu tengok keajaiban dia. Pulut tadi jadi normal balik.

Kredit: Mil Wawa


Isi Ayam Asyik Tak Laku? Masak Begini ‘Confirm’ Habis Anak Beranak Makan

Kebiasaannya kalau beli ayam seekor, bahagian dada atau isi ayam selalu paling tak laku kan? Sudahnya, koleksi ayam dada menjadi semakin banyak dalam peti sejuk beku sebab tak tahu nak masak apa.
Seorang pengguna laman sosial Facebook berkongsikan resipi mudah dengan menggunakan isi bahagian dada iaitu Ayam Halia. Menurutnya, dijamin akan habis licin satu keluarga makan jika dimasak dengan cara ini.
Bahan-bahan yang digunakan juga tak banyak dan mudah untuk disediakan. Selepas ini, ibu-ibu tak perlu risau kalau isi bahagian dada ini asyik tak laku. Follow je resipi perkongsian oleh Puan Fdlah Ila di bawah. Selamat mencuba!
ISI AYAM TAK LAKU, BILA MASAK BEGINI LICIN HABIS ANAK BERANAK MAKAN
Bahan-bahan:

Isi ayam
Sos tiram
Serbuk lada hitam
Tepung jagung
Cili kering
Bawang merah
Bawang putih
Halia
Daun bawang

Cara-cara penyediaan:
1. Panaskan minyak. Tumis bawang putih sehingga garing. Kemudian masukkan cili, bawang dan halia, tumis sehingga sedikit layu.

2. Masukkan ayam dan kacau rata.

3. Masukkan air dan serbuk lada hitam.

4. Masukkan pula sos tiram.

5. Letakkan air dan biarkan sehingga mendidih. Perasakan dengan garam secukupnya. Bila semua dah secukup rasa, masukkan bancuhan air tepung jagung mengikut kepekatan yang diingini.

6. Akhir sekali masukkan daun bawang yang sudah dihiris. Siap untuk dihidang!

Selamat mencuba!

Kredit: Fdlah Ila


Isi Ayam Banyak? Jom Buat Sosej Homemade, Lebih Sihat Tanpa Bahan Pengawet!

Anak-anak suka sangat makan sosej. Sebelum ni asyik beli je kan? Kali ini apa kata jom buat sendiri sosej homemade untuk mereka.
Tak perlu risau dah kalau anak-anak nak makan hari-hari sebab kalau buat sendiri sosej, dijamin lebih sihat dan selamat dari bahan pengawet yang merbahaya.
Lihat cara-cara membuat sosej di bawah. Senang sangat! Buat banyak terus, simpan dalam peti sejuk beku. Bila nak makan, defrost sekejap dan dah boleh goreng. Selamat mencuba!
Cara Buat Sosej Homemade
Bahan-bahan:

400gm isi ayam*
1/2 bawang besar*
1 biji cili kering*
[email protected] biji cili api* (Nak pedas lebihkan)
2 ulas bawang putih*
1/2 sudu pati [email protected]/4 kiub ayam
2 biji telur gred C
Garam secukup rasa
[email protected] biji lada hitam (nak pedas boleh lebihkan)
4 sudu besar tepung ubi
Sawi (terpulang nak letak atau tak)
Carrot (terpulang nak letak atau tak)
Plastik ais krim

Cara-cara:
1. Blend isi ayam dan semua bertanda (*).

2. Campur semua bahan² dan gaul sebati.
3. Piping adunan kedalam plastik aiskrim. Ikat kedua2 hujung plastik aiskrim, ketat dan kemaskan.

4. Kukus Selama [email protected] minit dengan api sederhana besar. Tapi kalau rasa adunan masih lembik, tambahkan masa mengukus.
5. Sejukkan sosej, potong hujung plastik dan keluarkan sosej.
6. Panggang sehingga warna keemasan dengan api. Letak sedikit minyak untuk elakkan sosej melekat.

Kredit: Izatul Shiela II


Isi Durian Hitam Kekuningan, Peniaga Ini Suka Jika Pelanggan Anggap Durian Rosak

Isi durian lebam yang dianggap rosak itu sebenarnya digelar sebagai Tupai King dan kebanyakan peminatnya terdiri daripada bangsa Cina.
Namun, antara jenis durian yang selalu mendapat tempat di hati peminat adalah Musang King dan Durian Kampung.
Bila sebut sahaja tentang durian, pasti sudah terbayang isinya yang lazat dan baunya yang menyengat.
Baca juga: Top 5 Jenis Durian Yang Popular Di Malaysia, Nombor 3 Paling Ramai Peminat!
Kebiasaannya, isi durian berwarna kekuningan atau krim. Namun, lain pula dengan durian yang dijual oleh seorang peniaga di Raub, Pahang.

Peniaga Dakwa Isi Durian Itu ‘Rare’, Susah Nak Jumpa
Melalui satu hantaran yang dibuat oleh seorang peniaga yang dikenali sebagai Rizky Durian, isi durian di dalam gambar yang dimuat naik itu kelihatan berwarna hitam kekuningan.
Menurutnya, rata-rata pelanggan akan menolak dan menganggap durian itu telah rosak kerana warna isinya tidak seperti buah durian yang biasa.

Namun, dia menolak dakwaan itu, sebaliknya menjelaskan durian itu adalah buah yang unik dan ‘rare’ kerana sukar didapati.
“Durian ini barang rare. Susah nak jumpa. Yang tahu sahaja akan menghargai,” tulisnya di Facebook.
Tidak marah dan berkecil hati dengan reaksi kebanyakan pelanggan, dia yakin durian jenis ini mempunyai peminatnya yang tersendiri kerana rasa dan teksturnya yang unik.
Menurutnya lagi, buah durian itu digelar sebagai Tupai King dan kebanyakan peminatnya terdiri daripada bangsa Cina.
Rata-rata warganet menganggap peniaga itu menipu malah ada di antara mereka yang menyatakan isi durian itu kehitaman kerana telah rosak akibat ditanam berhampiran kubur.
Namun ada juga yang bersetuju dengan apa yang dikatakan oleh peniaga berkenaan dan kebanyakan warganet mahu mencuba buah yang unik ini.

Tupai King atau Tupai 226 mula mendapat tempat di kalangan peminta durian tegar di Pulau Pinang. Bentuknya juga menyamai durian Duri Hitam (D200) namun rasanya dikatakan seperti durian Musang Queen atau Tekka (D160).
Apa yang membuat Tupai King lebih unik kerana pokoknya hanya ada di Pulau Pinang sahaja.

Baca juga: Tip Pilih Durian BANYAK Isi, Baru Rasa Berbaloi Nak Beli!


‘Mak Ai Ikan Siakap’- Isteri Bekal Lauk Dalam Periuk, Lelaki Ini Hanya Tersengih Bila ‘Disakat’ Member

Bagi individu sudah berkahwin, mereka mempunyai kelebihan apabila tiba waktu makan. Berbeza dengan golongan bujang, segelintir suami membawa bekal yang disediakan oleh pasangan.
Biasanya isteri akan meletakkan lauk bekal kepada suami dalam bekas lunch box. Namun lain pula yang berlaku kepada seorang lelaki ini apabila isterinya menyediakan bekal dalam ‘misteri box’.
Menerusi aplikasi TikTok, @bosshukex atau Mohd Shukrie Rahim memuat naik video yang dirakam salah seorang rakan memaparkan dirinya ‘dibahan’ kerana bekal yang dibawanya ‘besar’ lain macam.
Ada apa dalam ‘misteri box’?
Difahamkan, pemilik bekal itu sendiri tidak tahu apa isi bekal dalam beg tersebut. Oleh kerana tidak dapat menahan rasa ingin tahu isi dalam beg tersebut, rakannya menolong empunya bekal membuka beg tersebut.
Apa yang mengejutkan, bekal yang disediakan oleh isteri pemilik TikTok tersebut bukan biasa-biasa. Sebaik sahaja beg dibuka, kelihatan periuk besar yang berisi lauk ikan siakap.
Member tolong buka bekal untuk hilangkan segan
Meneroka ruangan komen, rata-rata netizen terhibur dengan gelagat mereka dan ada juga yang memuji rakan yang menyakat itu kerana ia boleh mengurangkan rasa segan pemilik bekal.

Netizen juga memuji isterinya kerana rajin membuat bekal untuk suami.

Video penuh:

 @bosshukex
Kadang kadang malu juga bawa bekal. 😛 #bekalsuami
 ♬ Doaku Untukmu Sayang – Xeptemper


Isteri Kena Gelak Sebab Beli Ketam Seekor, Tak Sangka Ini Reaksi Suami

Siapa je yang tak sayang isteri kan? Pasti remuk hati seorang suami kalau seseorang mengapa-apakan isterinya.
Seperti yang berlaku kepada sepasang suami isteri ini apabila isterinya diketawakan di tempat awam.
Isteri Kena Gelak Dengan Pekerja Supermarket
Menerusi perkongsian oleh pengguna @m.rafisan, dia berkongsikan kisah memalukan yang menimpa isterinya ketika membeli di pasaraya.
Sebaik pulang dari pasaraya, isterinya memberitahu telah diketawakan oleh ‘abang timbang’ gara-gara membeli ketam dengan kuantiti seekor sahaja.
Nak beli banyak tapi risau tak habis, nak tak nak terpaksa membeli seekor sahaja.

Niat isteri berkongsi cerita untuk meraih simpati suami, namun lain pula jadinya apabila si suami turut mengelakkan telatah isterinya itu.

Lihat video penuh di bawah:

 @m.rafisan
Nasiblah dapat wife suka makan ketam. 😌 #fyp #fypシ #fypage #ketam #wife #tiktok #marriage
 ♬ bunyi asal – Aiman Sidek – Aiman Sidek

Menjengah ke ruangan komen, warganet turut terhibur dengan kisah itu dan rupanya ramai yang boleh relate dengan situasi tersebut.

“Beli banyak buat apa…”

“Beli banyak tak habis pulak..”

“Satu pun dah membahagiakan..”

Sumber: TikTok @m.rafisan


“Selalu Tunggu Sisa Anak Je” – Isteri Terkilan Suami Terlalu Berkira, Siap Minta Jangan Tambah Nasi Bila Makan

Biarpun sudah diketahui rezeki seorang suami itu juga adalah sebahagian daripada berkat isteri dan anak-anak, namun masih ramai suami yang berkira dan ia bukanlah satu perkata pelik untuk zaman ini.
Malah, ada saja yang sanggup melaburkan duit dengan banyak untuk hobi mereka, tetapi bersikap kedekut apabila memberi nafkah kepada isteri.
Seperti yang dilalui oleh seorang wanita ini, dia berasa amat terkilan apabila suami mula pertikaikan ketika dia meminta duit belanja.
Artikel berkaitan: Cuba Minum Air Milo Buat Kali Pertama, Reaksi Wanita & Ibunya Dari Scotland Ini Raih Perhatian Netizen
Kerana sudah tidak dapat tahan lagi, wanita berkenaan mengambil keputusan menangis dan meluahkan rasa sedih melalui platform TikTok.

 @kartikasaripelawii
Huhu sedih 😭#fyp #suamiistri #viral
 ♬ shalala lala – 🌺

Segalanya bermula bila si suami berasa terkejut melihat beras terlalu cepat habis serta menasihati isteri untuk tidak menambah nasi sewaktu makan.
Padahal, wanita tersebut memberitahu dirinya tidak makan nasi dalam kuantiti yang banyak dan kadang-kala memakan sisa nasi daripada makanan anaknya saja.

Meninjau di ruangan komen, rata-rata netizen berasa kasihan melihat luahan video wanita terbabit dan ada juga yang memahami ‘akak’ itu kerana turut mempunyai suami yang mempunyai sifat berkira.
Sehingga artikel ini ditulis, video terbabit telah meraih lebih 345,000 tanda suka dan sebanyak 16,100 komen yang diterima daripada para pengguna platform tersebut.


“Bayar Service Tax Kot” – Isu Kemas Meja di Restoran ‘Fast Food’ Buat Netizen Berdebat

Restoran fast food tak lain tak bukan telah menjadi pilihan utama oleh masyarakat kita untuk makan dan nikmati hidangan seperti ayam goreng dan kentang putar.
Baru-baru ini hangat diperdebatkan oleh netizen apabila ramai yang melontarkan pandangan mengenai isu di restoran ‘fast food’.
Tak ada common sense langsung!
Perdebatan bermula apabila ada seorang pengguna Twitter yang telah meluahkan rasa tidak puas hati apabila segelintir pengguna kita yang tidak ada common sense hanya kerana tidak membersihkan meja selepas makan di restoran ‘fast food’.

Dia macamni tau. FnB sekarang ni dahlah ada masalah kekurangan pekerja. Kat kaunter sorang, kitchen ada la dua orang.
Tambah pulak pengguna tak reti nak kemas lepas makan.
Sedih betul tengok orang sekarang.
Common sense mana oi. pic.twitter.com/LBXk0Bn1sC
— Muhammad Eilham (@MuhammadEilham) July 17, 2022

Kekurangan pekerja yang ingin berkerja dalam sektor makanan dan minuman juga menjadi alasan bahawa mereka yang tidak kemaskan meja selepas makan dianggap tidak berhati manusia.
Baca juga: TikToker British ‘Claim’ Nasi Lemak Singapura Lagi Sedap Dari Malaysia
Malah, perkara ini dapat menyusahkan orang lain yang datang untuk menjamu selera kerana terpaksa menunggu meja untuk dibersihkan.
Perspektif orang yang menyokong
Perkara ini tersebut dapat perhatian oleh ramai netizen dan mereka juga mempunyai perspektif yang berbeza dalam menilai perkara ini.
Ada pihak yang menyokong luahan tersebut dan mengajak semua untuk melakukan sedemikian dengan bantu mengemas meja selepas menjamu selera.

Tidak dapat beza cas servis dan cukai servis
Malah perdebatan lebih hangat apabila ada antara mereka yang tidak dapat membezakan cas servis dengan cukai servis.

Ada juga yang tak setuju
Namun tidak semua cadangan dan luahan dapat diterima semua, tetap ada juga yang tidak bersetuju untuk mengemas meja kerana menganggap kerja mengemas adalah tanggungjawab pekerja bukannya pelanggan.
Ada antara mereka juga turut menyalahkan majikan yang tiada inisiatif untuk menaikkan gaji kepada pekerja dan mencari pekerja baru yang terlihat menjadi isu mengapa tiada orang yang nak bekerja dalam sektor makanan dan minuman.

“Golongan kapitalis yang sepatutnya dipersalahkan dalam isu ini.”
“Kami bayar cukai, buat apa nak kemas?”

Hanya korang sahaja yang boleh menilai mana yang betul dan mana yang salah. Apa korang rasa?


Jadikan Hari Raya Ini Lebih Istimewa Dengan Juadah Enak Dari Planta!

MyResipimyResipi
KATEGORIPOSTED ON2020-11-25
Planta jenama pilihan para ibu semenjak tahun 1930-an!Di Malaysia ni, sebut je marjerin, dalam kepala dah terbayang Planta. Bukan hanya biskut raya, malah Planta juga sentiasa membantu para ibu untuk menghasilkan sarapan bernutrisi serta bertenaga tinggi untuk bekalan harian anak-anak, sekaligus menjadikan hidangan seperti kek, masakan tengah hari serta juadah Hari Raya enak dinikmati oleh seisi keluarga.
Yang paling penting, Planta juga diperkaya dengan 9 vitamin penting iaitu Vitamin A, D, E, B1, B2, B6, B12, Asid Folik dan Niasin serta merupakan alternatif baik bagi mereka yang ingin menjaga kesihatan dengan tidak mengambil minyak berlebihan kerana ia kurang lemak dan garam.

Selain menjadikan aroma masakan lebih harum, rasa masin Planta juga sudah cukup untuk membuatkan makanan yang dimasak lengkap dengan perasa. Tak perlu dah nak tambah pelbagai perasa tambahan yang lain!
Sempena Hari Raya yang bakal tiba ni, jom kami kongsikan antara resepi biskut raya yang semestinya enak dengan menggunakan Planta!
Polka Dot Strawberi Swiss Roll
Kredit: Scrumdiddlyumptious
Bahan-bahan:
Bater
– 70 gram tepung serba guna
– 18 gram susu tepung
– 60 gram gula kastor
– 3 biji telur bersaiz besar
– ovalette 12 gram
– 60 ml Planta (dicairkan)
– 1 sudu teh ekstrak vanila
– Pewarna gel
Inti & topping
– 200ml whipping cream
– 30 gram gula aising
– Strawberi
Cara-cara penyediaan:
1. Buat inti whipped cream dengan pukul whipping cream dan gula aising sehingga putih dan gebu. Biarkan seketika di dalam peti sejuk.
2. Untuk membuat adunan kek, satukan tepung serba guna, susu tepung, gula kastor, telur, ovalette dan ekstrak vanila. Pukul dengan kelajuan sederhana tinggi sehingga adunan sebati.
3. Masukkan perlahan-lahan Planta yang telah dicairkan sambil pukul adunan dengan kelajuan rendah.
4. Pisahkan adunan menjadi 3 mangkuk. Campurkan 2 dari 3 adunan dengan warna yang diinginkan. Kemudian, masukkan adunan ke dalam piping bag.
5. Sediakan loyang 8 X 11 dengan baking paper. Pipe kan adunan mengikut bentuk daun dan strawberi
6. Isi dulang dengan adunan yang tidak berwarna.
7. Bakar di dalam ketuhar pada suhu 180ºC selama 15 minit sehingga permukaan kek bertukar menjadi perang keemasan.
8. Keluarkan kek dari oven. Letakkan baking paper di permukaan kek, lalu terbalikkan kek ke atas permukaan yang rata.
9. Ratakan lapisan whipped cream ke atas kek. Tambahkan strawberi dan whipped cream.
10. Gulungkan kek perlahan-lahan dan letakkan di dalam peti sejuk sekurang-kurangnya 3 jam sebelum potong.
11. Hidangkan dengan topping whipped cream dan strawberi.
Rainbow German Cookies
Kredit: Nyonya Cooking
Bahan-bahan:
130 gram Planta
60 gram gula aising
80 gram tepung serba guna
100 gram tepung kentang/potato starch
1 sudu teh ekstrak vanila
Cara-cara penyediaan:
1. Panaskan oven hingga suhu 160º C. Satukan Planta, gula aising dan ekstrak vanila. Putar adunan sehingga sebati dan warnanya menjadi sedikit pucat.
2. Tuangkan tepung yang telah diayak dan tepung kentang ke dalam mangkuk dan teruskan mengadun adunan dengan spatula silikon sehingga doh menjadi lembut.
3. Bahagikan adunan kepada 4 bahagian yang sama. Warnakan doh dengan warna yang diingini. Sejukkan doh selama 10 minit.
4. Bentuk doh menjadi bebola (8 gram). Letakkannya di atas dulang yang dilapisi dengan baking paper. Tekan atas bebola tadi hingga sedikit leper menggunakan garpu.
5. Bakar biskut selama 15 hingga 20 minit. Sejukkan biskut mengikut suhu bilik dahulu sebelum disimpan ke dalam bekas kedap udara.
Raya bersama keluarga, Raya bersama Planta!
Jadi, sempena musim perayaan ni, jom jadikan Planta sebagai pilihan utama dalam menyediakan juadah isitimewa raya untuk dinikmati seisi keluarga.
Oh ya, untuk pelbagai lagi resepi biskut, kek serta juadah raya yang lazat dan menarik, jangan lupa lawati laman Facebook Planta.


Jagung Cheese Susu Viral, Buat Versi Mudah Ikut Cara Ini

Pernah cuba Jagung Cheese Susu? Kalau bagi anak-naak makan, confirm terus jadi snek kegemaran baru.
Biasanya jika beli di luar, penjual akan letakkan dalam cup. Untuk buat resipi ini, anda kena guna susu pekat manis dan susu cair dan keju slice.
Jagung pulak, kena guna jagung tongkol, barulah ia empuk dan serasi dengan bahan lain nanti.
Baca juga: Jagung Liat & Kecut? Ini 7 ‘Rahsia’ Rebus Sedap Yang Penjual Selalu Pakai
Resipi ini telah dikongsikan oleh seorang pengguna Facebook iaitu Nadzirah Ismail.
Jom kita cuba buat.
Resipi Jagung Cheese Susu Viral
Bahan-bahan:

Jagung
1 sudu marjerin/ planta
1 tin susu cair
1 mangkuk kecil susu pekat
1 sudu teh garam
1 cawan air masak
Cheese slice (ikut suka lagi banyak lagi sedap)

Cara-cara membuatnya:
1. Cairkan majerin atau planta dan masukkan susu cair.
2. Perasakan dengan garam dan letak sedikit susu pekat yang dicampur dengan air masak.
3. Biar mendidih dan masukkan jagung. Masak sampai jagung empuk.
4. Tutup api dan letak cheese atas jagung.

5. Siap untuk dihidang kepada semua.

Mudah je kan! Tak renyah pun. Korang kena letak air dalam susu pekat tu. Takut teksture kuah cheese nanti terlalu pekat.
Biarkan sampai jagung empuk baru korang letak cheese. Cheese ni cepat cair. So, kena letak akhir sekali.
Selamat mencuba.

Sumber: Nadzirah Ismail


‘Tampal’ Logo Halal Tapi Ada Gelatin Babi? JAKIM Jelas Isu ‘Soft Candy’

Kalau korang banyak habiskan masa di aplikasi TikTok, pasti ada ternampak individu yang menjual soft candy atau gula-gula gummy yang ada pelbagai perisa.
Gula-gula viral itu juga mendapat perhatian ramai dek kerana rupanya yang comel dan rasanya yang sedap.
Pun begitu, baru-baru ini tular beberapa keping gambar yang menunjukkan produk itu ada kandungan gelatin babi tetapi dalam masa yang sama di labelnya itu tertera logo halal.
Baca juga: Syarikat Nafi ‘Sotong Ring’ Diperbuat Dari Usus & Dubur B*b* Seperti Yang Didakwa
Perkara itu sememangnya menimbulkan kerisauan netizen, mana taknya makanan yang tengah viral kan?
Malah ramai juga netizen yang tertanya-tanya, bagaimanakah gula-gula tersebut boleh dijual di pasaran dan lebih membimbangkan, gummy itu juga dijual secara terang-terangan di media sosial serta platform jual beli online.
Tidak diiktiraf – JAKIM

Dalam tinjauan laman Facebook Bahagian Hab Halal, Jabatan Kemajuan Islam Malaysia (JAKIM), sebuah kenyataan berkenaan jajan viral itu telah dikeluarkan.
Difahamkan, produk tersebut telah menggunakan logo halal yang tidak diiktiraf oleh JAKIM dan penggunaan logo halal itu adalah salah mengikut Akta Perihal Dagangan 2011 dan boleh dikenakan tindakan perundangan.

Selain itu, pihak JAKIM juga memberitahu pengguna Muslim dinasihatkan untuk tidak memilih produk berkenaan dan meneliti terlebih dahulu label bungkusan produk sebelum melakukan sebarang belian dan transaksi.

Apa-apa hal periksa dulu sebelum beli ya, jangan terus ngap je!


Jamu Kunyit Untuk Kesihatan Dalaman Wanita, Hanya Guna 3 Bahan Sahaja!

 PENULIS
myResipi

 KATEGORI
Artikel

 POSTED ON
2020-09-02 05:49:06

Air minuman jamu ini biasanya diamalkan oleh orang dulu-dulu bagi menjaga kesihatan. Namun, zaman sekarang ramai yang lebih memilih untuk mengambil suplemen-suplemen kesihatan yang sudah banyak dijual di pasaran. Sebenarnya jamu ini sangat baik khasiatnya kerana ia menggunakan bahan semulajadi. Seperti contoh, air jamu kunyit ini sangat elok untuk kesihatan dalaman wanita. Tambahan pula, ia cuma memerlukan 3 bahan sahaja! Jom ikuti perkongsian daripada Hamizah Jamian menerusi laman Facebook.

Kredit: bukanaku
Bahan-bahan:

Kredit: Hamizah Jamian

Ibu kunyit hidup
Asam Jawa
Gula perang

Cara-caranya:

Bersihkan kunyit terdahulu sebersih-bersihnya dan biarkannya kering untuk seketika.

Kredit: Keluarga

Kemudian, masukkan kunyit yang sudah dibersihkan tadi ke dalam pengisar dan kisarkan bersama sedikit air masak.

Kredit: Butterkicap

Berhenti mengisar seketika dan masukkan gula perang ke dalam pengisar. Kemudian teruskan mengisar sehingga semua bahan sebati dan rata.

Kredit: Maya La Cottage

Selepas sudah siap mengisar, masukkan campuran kunyit dan gula perang yang sudah dikisar tadi ke dalam periuk. Kemudian, masukkan asam jawa dan masak sehingga mendidih.

Kredit: Hamizah Jamian

Rasa sedikit air jamu tersebut kemudian tambahkan atau kurangkan rasa manis masam mengikut citarasa sendiri.

Siap! Sangat cepat dan mudah. Selepas ini, para wanita boleh lah mengamalkan meminum jamu kunyit ini supaya kesihatan dalaman lebih sihat dan terjaga. Selamat mencuba dan semoga bermanfaat untuk semua!

Kredit: Hamizah Jamian


Ibu Ini Kongsi Idea Jamuan Akhir Tahun Anak, Resipi Mac & Cheese Untuk 40 Pek Kecil

Ibu-ibu buntu memikirkan menu apa untuk dibawa ke jamuan akhir tahun sekolah anak? Haa, apa kata jom masak Mac & Cheese.
Resipi yang dikongsi oleh Siti Hajrah Sulaiman ini sesuai untuk dibawa ke jamuan sekolah, pejabat ataupun untuk jualan.
Jika ikut resipi ini anda akan dapat 40 pek kecil, ngam-ngam untuk satu kelas. Jom cuba!
Resipi Mac & Cheese Untuk Jamuan Akhir Tahun

Bahan-bahan:

2 peket macaroni kimball (1 peket 400gm)
5 keping sosej ayamas
2 sudu besar bawang kisar
4 tin sos mac & cheese prego
2-3 cawan susu segar (ikut kepekatan kuah yang diingini)
1 sudu besar serbuk cili (ikut tahap kepedasan yang diingini. Saya buat light2 je sebab budak tak suka pedas sgt)
1 sudu besar lada sulah (yang ni ikut pedas yang nak ye)
5 keping cheese slice
Oregano
Sedikit garam

Cara-cara:
1. Didihkan air dalam periuk. Rebus makaroni sehingga lembut mengikut masa yang ditulis pada paket. Angkat dan toskan. Ketepikan seketika.
2. Tumis bawang yang sudah dikisar dengan sedikit minyak.
3. Masukkan sosej yang sudah dihiris kecil.
4. Tuangkan sos mac & cheese prego. Kacau sebati.
5. Kemudian, tuangkan susu segar. Kuantiti mengikut kepekatan kuah yang diingini.
6. Seterusnya, masukkan lada sulah. Kuantiti mengikut tahap kepedasan yang disukai. Kacau sebati.
7. Letakkan cheese slice. Gaul sehingga cheese tidak berketul.
8. Akhir sekali, taburkan oregano untuk menaikkan bau dan sedikit garam jika perlu untuk seimbangkan rasa. Selamat mencuba!

Kredit: Siti Hajrah Sulaiman


Jangan Buang Kulit & Kepala Udang, Boleh Buat Stok Udang Untuk Penyedap Masakan

Jangan buang kulit dan kepala udang, boleh dibuat stok udang sebagai penyedap masakan!
Stok udang ini sesuai digunakan untuk membuat laksa sarawak, mee/mihun sup atau goreng, sayur goreng, keutiau basah dan lain-lain.
Memang dijamin masakan kalian menjadi betambah-tambah sedap! Bolehlah cuba buat nanti ya.
Baca juga: Petua Menggoreng Ikan Supaya Tak Hanyir & Tak Melekat Pada Kuali, Hanya Guna Satu Bahan Ini
Cara Buat Stok Udang
Cara-cara:
1. Basuh kulit dan kepala udang dengan garam kasar. Kemudian bilas bersih dan toskan.
2. Goreng tanpa minyak sehingga kering dan bertukar warna kemerahan.

3. Kemudian masukkan air sehingga menutupi kulit dan kepala udang.
4. Reneh selama 1 jam atau lebih. Tambah air jika perlu.
5. Sejukkan dahulu. Kisar dan tapis.
6. Masukkan ke dalam bekas dan bekukan.

Sesuai digunakan untuk laksa sarawak, mee/mihun sup atau goreng, sayur goreng, keutiau basah dan lain-lain. Memang rasa jadi bertambah sedap! Selamat mencuba.
Kredit: Abd Rahman Tayun


Jangan Buang Kulit Telur! Boleh Buat Baja Organik Untuk Suburkan Tanaman

Seperti yang kita tahu, kulit telur ni banyak khasiatnya. Sebelum ni kita selalu dengar pasal osmocotekan.
Sekarang, baja kulit telur pon sangat baik untuk tanaman. Sesuai untuk wanita-wanita yang suka bercucuk-tanam ni.
Antara kebaikan kulit telur:

Kulit telur kaya dengan kalsium yang berubah menjadi kalsium karbonat dan berfungsi meningkatkan pertumbuhan tanaman.
Kalsium penting untuk membina ‘tulang’ yang sihat pada dinding sel tumbuhan.
Kajian menunjukkan bahawa kalsium dari kulit telur boleh mengurangkan keasidan tanah dan menjadikannya medium yang baik untuk pertumbuhan optimum bagi tanaman.
Kalsium tambahan dapat membantu mencegah blossom-end rot
Baja kulit telur sangat sesuai untuk tanaman kerana ia adalah salah satu bahan mesra alam yang tidak mengandungi kesan berbahaya kepada alam sekitar seperti sesetengah baja kimia.

Cara-cara membuat baja menggunakan kulit telur:

Kulit telur dikeringkan.
Hancurkan. Boleh pecah-pecah guna tangan. Tak sakit pun.
Sangai sampai kekuningan.
Tumbuk sampai hancur boleh juga guna blender. Lisha suka tumbuk guna batu tumbuk ala-ala perempuan melayu terakhir.
Final result. Nak hancur lagi pun takde masalah kalau blend lagi halus. Mana-mana you all senang dan selesa.
Tabur atas medium atau gaul dalam medium pon boleh.
Ini contoh diblend ye.

Kredit : Dalisha Xavier
Baca juga:
Tips Hilangkan Periuk Hangit & Berkerak. Guna 2 Bahan Je, Periuk Kembali Berkilat!
Cara Cuci Brokoli Dengan Betul, Rupanya Penuh Dengan Ulat!


Jangan Buang Minyak Terpakai, Rupanya Boleh Buat Sabun Basuh Pinggan

Siapa sangka minyak terpakai boleh dibuat sabun basuh pinggan kan?
Perkongsian dari Suhaili Baharudin ini mendapat perhatian banyak dari pengguna Facebook yang lain.
Min pun teruja bila dapat ilmu baru dari petua ini dan akan kongsikan kepada semua juga.
Bagi kita yang dah biasa terus buang minyak apabila sudah pakai, jangan buang terus ke dalam tong sampah.
Baca juga: Doktor Beri Amaran Bahaya Guna Minyak Masak Banyak Kali, Ini 5 Risiko Penyakit
Nak elak membazir, jom ikut tips ini. Bila tengah darurat atau keperluan mendesak, sekurang-kurangnya korang sudah ada pengetahuan ini.
Minyak Terpakai Boleh Dijadikan Sabun
Secara teknikal nya, lemak (segala jenis minyak) yang tidak bercampur dengan jenis lemak yang lain (minyak kelapa dan minyak zaitun mempunyai elemen berbeza) dapat diproses menjadi sabun dengan syarat;

Minyak yang dipakai hendaklah sejenis dan tidak bercampur.
Minyak yang telah digunakan tidak melebihi 3 kali masakan.
Penyimpanan yang rapi supaya tidak dirosakkan oleh binatang perosak.
Minyak yang telah dipakai haruslah ditapis menggunakan cheese-cloth/muslin clothuntuk memastikan minyak adalah bersih dari sisa makanan yang tertinggal.
Asingkan minyak yang telah dipakai untuk menggoreng daging/ikan dengan bahan ‘hijau’. Contoh, minyak menggoreng ikan perlu diasingkan dari minyak menggoreng cendawan celup tepung/kentang goreng.

Resipi sabun minyak terpakai:
190 gram air – Boleh guna air suling atau air tapis
500 gram minyak terpakai
70 gram lye – caustic soda, juga dikenali sebagai 100% sodium hydroxide dan boleh dibeli di kedai hardware.
Cara-cara membuatnya:

1. Pastikan korang menggenakan sarung tangan dan juga penutup mata sebelum memulakan langkah mengendalikan lye.
2. Pastikan juga korang tidak menyedut wap yang terhasil. Kacau perlahan-lahan sehingga larutan menjadi jernih. Biarkan seketika sementara menyediakan bahan-bahan yang lain. Biarkan suhu bancuhan hingga menjadi suhu bilik.

3. Pada suhu yang sesuai, campurkan bancuhan lye ke dalam minyak perlahan-lahan dan kacau sehingga anggaran 5 minit. Kedua-dua bahan perlu bercampur rata sebelum anda perlu terus memukul larutan seperti membuat adunan kek (boleh juga gunakan pemukul telur atau whisk). Larutan dikira sempurna apabila ia menjadi likat dan meninggalkan kesan apabila ia ja tuh ke atas permukaan larutan tersebut.
4. Kacau dan kacau menggunakan whisk. Kalau kita gunakan minyak lebihan menggoreng memang bancuhan kita ni jadi oren pekat. Doesn’t matter. Ianya tetap bahan semulajadi iaitu minyak.

5. Sebati sebegini bermaksud semua bahan tadi dah bersatu dan sekata.
6. Sekarang boleh masukkan dalam acuan ikut kesukaan masing-masing. Dalam projek kitar semula, biasanya kotak susu & santan UHT digunakan. Cawan kertas terpakai juga sesuai. Jangan guna bekas logam.

7. Sabun perlu disimpan selama 4 minggu untuk matang. Pada masa yang sama, ia perlu dibalikkan untuk mendedahkan setipa bahagian dengan angin.

8. Apabila sabun sudah matang, boleh dibalut dengan kertas minyak dan simpan dalam bekas kedap udara.

Perhatian: Lye boleh dineutralkan menggunakan cuka putih dan anda perlu membersihkan kesan lye selepas selesai kerja-kerja dilakukan. Sekiranya terdapat saki baki tertinggal, biarkan beberapa hari dan cucilah kemudiannya menggunakan air panas (kerana ia telah bertukar menjadi sabun).
Nota: Tidak boleh cuba buat sendiri dirumah tanpa belajar terlebih dahulu kerana untuk buat sabun ini ada proses ki mia yang perlu dilalui.

Sumber: Suhaili Baharudin


Jangan Buang ‘Santan Masam’, Boleh Buat Minyak Kelapa Homemade. Ikut Cara Ini

Tak dinafikan setiap kali masak lagi sedap guna santan segar berbanding dari santan kotak. Tapi kadang-kadang bila nak masak, tak perasan santan dah jadi masam.
Pasti ramai yang pernah terkena kan? Selepas ini kalau santan dah rosak, jangan terus buang sebab boleh guna untuk buat minyak kelapa.
Minyak kelapa elok digunakan untuk rambut, kulit kering atau untuk dijadikan minyak untuk urutan. Lihat cara membuatnya yang dikongsikan oleh Yatie Rahim di bawah.
Minyak Kelapa Homemade Guna Santan Masam

Siap dah santan masam kami. Terima kasih semua bagi idea. Dah hampir nak buang santan tu. Elok kejadian minyak bersih tiada bau. Boleh letak kat rambut. Siapa kena macam saya boleh la buat cara ini.
1. Panaskan santan guna api perlahan.
2. Masak santan sampai pecah minyak (kena tunggu lama sikit).

3. Masak sampai jadi tahi minyak dan bertukar warna kekuningan atau keperangan. Tutup api.
4. Sejukkan dan tapis untuk ambil minyak sahaja. Minyak jadi elok bersih dan tak bau masam.

Tips: Sebelum masak, boleh letak santan masam dalam peti sejuk dulu. Bila kepala santan timbul, kaup dan guna ini sahaja untuk dipanaskan. Tak perlu guna airnya, cara ini lebih cepat.
Baca juga: Cara Mudah Buang Biji Cili Kering, Tak Perlu Potong Satu-Satu. Tangan Pun Tak Pijar!


Jangan Curah Air Sejuk Dalam Kuali Panas Sebelum Cuci, Ini Kesan Yang Akan Berlaku!

Biasanya lepas siap masak, kita akan terus menyiram air sejuk ke dalam kuali panas kan? Kononya bagi mengelakkan sisa makanan melekat sebelum dicuci dengan sabun.
Tapi sebenarnya tindakan ini tidak sepatutnya dilakukan kerana kuali yang masih panas perlu dibiarkan sejuk sebelum dicuci.
Menyiram air sejuk ke dalam kuali yang panas dipanggil thermal shock. Ia boleh merosakkan permukaan dalam kuali, meskipun ia berjenama mahal.
Basuh kuali panas boleh terkena ‘thermal shock’
Apa itu thermal shock? Secara dasarnya, logam mengembang ketika ia dalam keadaan panas. Sebahagian besar periuk dan kuali diperbuat daripada beberapa lapisan logam tahan karat dan mungkin memiliki beberapa lapisan enamel atau anti melekat.
Bahan tersebut akan mengembang dan menyusut pada suhu berbeza, yang tidak kita sedari.

Kuali boleh berubah bentuk
Apabila air sejuk tiba-tiba dicurahkan ke dalam kuali panas, ia boleh menyebabkan kuali melengkung, retak atau pecah. Atas sebab itu, jika kita lihat, ada kuali kita yang berubah bentuk.
Kalau nak cuci terus, buat macam ni
Cara terbaik untuk mengelak kerosakan ini adalah dengan membiarkan kuali sejuk dahulu sebelum dicuci. Jika ingin mencurah air ke dalamnya, gunakan air suam atau panas bagi mengelakkan kotoran melekat.
Kredit: Mstar
Baca juga: Kuali Baru Jangan Terus Guna. Kena ‘Bakar’ Dulu, Elak Berkarat & Masakan Tak Melekat


Jangan Ikut ‘Trend’ Beli Perkakas Dapur Murah & Viral, Ahli Kimia Kongsi Kesannya

Trend sekarang ini, banyak perkakas dapur yang cantik dan murah dijual di pasaran. Boleh rambang mata dibuatnya. Kadang beli tak ada kepentingan pun, tapi sebab cantik.
Dalam hal ini, pengguna perlu lebih peka tentang bahan asas yang digunakan. Menurut seorang ahli kimia, Dr Fatimah Salim, komponen perkakas yang bercampur dengan komponen makanan berpotensi menghasilkan tindak balas kimia. Berikut antara perkongsiannya.
KOMPILASI SOAL JAWAB PERKAKAS DAPUR
Mengapakah set perkakas viral bahaya digunakan?
Sesetengah orang tidak kisah, asalkan cantik, murah dan mudah digunakan. Kerana ada potensi tindak balas kimia antara komponen perkakas itu dengan komponen makanan kita. Terutamanya makanan yang panas, berminyak dan bersifat asidik (atau masam).
Ada yang mungkin kurang faham tentang penggunaan kuali non-stick – selamatkah kuali non-stick digunakan jika terdapat calar?
Selamat. Cuma fungsi non-stick nya akan berkurangan dan mungkin lebih melekatkan makanan pada bahagian yang calar. Selaput non-stick ini diperbuat daripada bahan kimia polimer yang dikenali dengan polytetrafluoroethylene (PTFE). Ia adalah molekul yang besar, tiada tindakbalas kimia dalam sistem penghadaman yang mampu menguraikannya. Maka badan tidak akan serap dan hanya dibuang bersama dengan najis.
Ada juga yang mengaitkan selaput ini dengan kanser. Sebenarnya bahan kimia yang dimaksudkan ialah perfluorooctanoic acid (PFOA) yang digunakan dalam pembuatan selaput ini. Namun hasil rawatan suhu akhir terhadap selaput non-stick ini memastikan bahan kimia PFOA ini telah termusnah dek haba.

Isu PFOA adalah lebih kepada keselamatan pekerja dalam industri ini yang terdedah secara terus dan bukan di dalam non-stick layer ini. Atas desakan, maka, sejak tahun 2015 ia tidak lagi digunakan dalam pembuatan selaput non-stick.
Selain daripada selaput PTFE, terdapat juga pilihan peralatan memasak non-stick lain seperti seramik, enamel, silicon dan graniteware (porcelain enamel).
Paling penting ambil tahu penjagaan peralatan memasak non-stick:

Elakkan mengalirkan air SEJUK (paip) pada peralatan memasak yang mengandungi selaput kalis lekat yang masih lagi PANAS (walaupun bunyi tindakbalas pindaan haba ini ‘sedap’ didengar). Ini kerana ikatan yang membentuk selaput ini akan termusnah (degrades) disebabkan perubahan suhu yang mendadak.
Elakkan mencuci di dalam dish washer atau mengunakan sabun yang kuat untuk peralatan memasak kalis lekat, kecuali dinyatakan selamat pada produk. Ia akan merosakkan selaput kalis lekat dan akhirnya rekahan akan berlaku.

Cuci permukaan kalis lekat ini dengan sabun dan span yang bersesuaian. Sekiranya terdapat makanan melekat, rendamkan dengan air sabun bagi memudahkan proses mencuci. Jangan scrub!

Tips membersihkan perkakas dapur terutamanya kuali dan papan pemotong
Peralatan yang diperbuat daripada aluminium tanpa selaput jangan scrub. Ini kerana ia mempunyai selaput penghalang leaking secara semulajadi yang dikenali sebagai aluminium oksida. Walaupun rupanya tidak cantik, selaput ini adalah penyelamat terutamanya apabila komponen masakan itu berasid (contoh asam pedas).
Aluminium dikaitkan dengan masalah kesihatan berkaitan saraf, tulang dan otak (terutamanya autisma dikalangan kanak-kanak and Alzheimer). Walaupun tiada kaitan yang konklusif, namun sesetengah individu yang sensetif atau mempunyai masalah dalam mengumuhkan aluminium berpotensi menghadapi masalah ini.

Bagi yang sudah scrub, boleh bentuk semula selaput ini dengan merebus air kosong beberapa kali dalam bekas memasak ini sehingga lingkaran terbentuk di dalam.
Papan pemotong boleh dibersihkan dengan larutan peluntur (Clorox). Namun berhati-hati semasa pengendalian. Pastikan pengudaraan baik (tempat terbuka atau ada tingkap) agar gas klorin yang terhasil tidak mengurangkan kualiti udara disekeliling kita. Ada yang risau saki baki cecair peluntur tertinggal pada papan pemotong.
Pastikan cuci, bahan kimia aktif dalam cecair peluntur Clorox ini mudah larut air dan meruap. Cara untuk pastikan kesemua cecair peluntur telah tiada pada permukaan papan pemotong ialah tiada lagi bau klorin yang dapat dihidu.
Apakah kandungan yang terdapat dalam pinggan mangkuk bercorak viral yang menyebabkan ia bahaya untuk digunakan?
Pinggan mangkuk bercorak dan berwarna-warni ini dikaitkan dengan bahan kimia plumbum (a.k.a lead). Ia digunakan pada perkakasan seramik sebagai hiasan (pewarna terang) dan selaput lutsinar supaya pinggan nampak cantik. Bahan kimia ini ada potensi leak jika dimasukkan makanan panas, makanan disimpan lama atau makanan berasid (yang masam).
Risiko kepada kanak-kanak, wanita hamil dan ibu menyusu.

Apakah peralatan memasak yang selamat disarankan oleh tuan/puan untuk digunakan – kuali, pinggan mangkuk?
Kesemuanya peralatan memasak selamat digunakan. Cuma pastikan cara pengunaan dan penjagaan yang betul. Pastikan juga beli daripada pengeluar yang anda yakini dan punya reputasi yang baik. Selebihnya bergantung kepada tujuan dan kemampuan masing-masing.
Untuk pinggan mangkuk pula pilih bekas seramik tanpa corak berwarna putih atau jika bercorak pilih yang corak diluar ruang makanan atau beli daripada pengeluar yang ada reputasi.

Benarkah penggunaan perkakas kayu adalah yang paling selamat digunakan untuk memasak?
Sebagai senduk ya. Sebab ia tidak bertindakbalas (inert) dan tahan haba tinggi jika dibandingkan dengan senduk plastik. Cuma perlu berhati-hati jika terdapat rekahan, ia perlu dibersihkan untuk mengelakkan pembiakan kuman yang ada potensi bercampur dengan makanan kita.

Senduk plastik yang berwarna hitam diperbuat daripada plastik bahan kimia polyamide (PA). Namun isunya timbul apabila barangan plastik hitam ini dikitar semula, sukar diasingkan kerana warna yang hitam. Maka, dikaitkan dengan kitar semula komponen plastik barangan elektronik seperti keyboard, komputer dan sebagainya, terutamanya daripada pengeluar yang tidak bertanggungjawab. Ini boleh guna untuk senduk makanan yang tidak melebihi 70 degree Celsius panasnya.
Ada juga yang diperbuat daripada silikon. Bergantung kepada komponen binaan ia boleh tahan haba 160 – 260 degree Celcius. Namun sentuhan terus kepada kuali akan yang membuatkan integriti bahan binaannya terganggu.
Tips dalam memilih perkakas dapur yang diyakini kualitinya?
Pilih daripada pengeluar, pengedar dan penjual yang anda yakini dan punya reputasi yang baik. Gunakan peralatan ini dengan cara betul sesuai dengan tujuan dan fungsinya. Jangan jadi terlalu kreatif contoh plastik yang digunakan untuk tahan suhu rendah dijadikan bekas memasak lemang pula. Selebihnya bergantung kepada keperluan, tujuan dan kemampuan poket masing-masing.
Sesetengah orang tidak mengetahui kesan atas penggunaan perkakas dapur dan membelinya atas sebab cantik dan murah – bagaimana cara untuk mendidik golongan ini supaya selidik terlebih dahulu bahan perkakas.
Rajinkan membaca dan mengambil tahu tentang perkakas dapur ini. Jangan ikut trend viral saja. Ini adalah benda yang penting kerana segala masakan akan masuk dalam badan kita, anak-anak. Dan makan itu adalah asas kepada pembentukan badan dan minda yang sihat.
Kredit: Dr Fatimah Salim via Makmal Makanan


Jangan Mudah Tertipu! Ini 5 Tips Penting Untuk Pilih Ayam Yang Segar Di Pasar

PENULISMyResipi
KATEGORIArtikel
POSTED ON2020-11-25
Ayam sememangnya merupakan pilihan yang paling popular di Malaysia kerana cara masakannya yang mudah dan rasanya yang bersesuaian dengan cita rasa orang ramai termasuklah kanak-kanak. Tetapi masih ramai dalam kalangan kita yang cara memilih ayam yang segar, elok dan berkualiti. Jadi apa kata kita cuba tips memilih ayam segar yang dikongsikan oleh Zamila Najila di Facebook.
Kredit: Zamila Najila

Warna Ayam

Ayam yang kulitnya berwarna putih kemerah-merahan adalah ayam yang segar. Jika ayam itu pucat, kebiru-biruan, ayam itu biasanya telah diletakkan formalin dan di sejuk bekukan.

Tekstur Ayam

Ayam yang segar, apabila ditarik kepaknya ke belakang akan kembali ke posisi asal. Tetapi jika ia tidak segar, kepaknya akan terkulai layu.

Isi yang segar apabila ditekan terasa empuk akan kembali ke bentuk asal tetapi sekiranya ditekan ia tenggelam, ayam itu ayam lama.

Ayam yang kenyal biasanya diletakkan formalin. Manakala ayam yang kelihatan bengkak biasanya telah disuntik.

Darah Ayam

Apabila ayam yang dibeli kelihatan mempunyai banyak darahnya atau cecair berdarah. Biasanya ia adalah ayam yang telah dibekukan dan dicairkan semula. Ayam segar tidak mempunyai air berdarah yang banyak.

Bau Ayam

Ayam yang segar tidak akan mempunyai bau yang busuk atau hanyir. Elakkan membeli ayam yang berbau hanyir.

Lalat

Sekiranya ada lalat yang mengurung atau hinggap pada ayam, biasanya ayam ini tidak lagi segar. Berpindah ke penjual yang lain dan elakkan membeli pada penjual yang dihurung lalat.


Jangan Panik Jika Kepala Gas Berbunyi & Berbau, Hanya Perlu Terbalikkan ‘Getah’ & Masukkan Semula

Pasti ramai kaum wanita yang berdebar-debar setiap kali memasang kepala gas kan? Lagi-lagi buat mereka yang baru berjinak-jinak di dapur.
Lagi mendebarkan apabila kepala tong gas tiba-tiba berbunyi dan berbau. Tetapi jangan panik ya! Ikut saja cara di bawah untuk atasi masalah tersebut.
CARA ATASI KEPALA GAS BERBUNYI & BERBAU
Langkah 1: Getah hitam dekat kepala gas tu.

Langkah 2: Keluarkan getah hitam tersebut menggunakan pisau atau apa-apa yang tirus, cungkil keluar getah hitam dari kepala gas tersebut.

Langkah 3: Bila dah keluarkan, terbalikkan getah hitam itu. Kemudian masukkan semula.

Langkah 4: Tekan rapat menggunakan jari supaya masuk ke dalam.

Cara ini sangat berkesan dan mudah sahaja untuk dipraktikkan. Tapi jika sudah ikut cara ini tetapi kepala gas tetap berbunyi dan berbau, cari saja orang yang ‘pakar’ untuk membaikinya.
Sumber: Iman Sulaiman
Baca juga: 6 Cara Masak Nasi Supaya Lambat Basi & Tahan Sampai 2 Hari


Janji Tak Serupa Bikin! Usahawan Rempah Oden Viral Kecewa Kek Bernilai RM10K Buruk Kejadiannya!

Korang tahu tak, baru-baru ni ada satu usahawan rempah oden viral dekat aplikasi TikTok? Katanya usahawan tersebut belanja RM10K untuk kek sempena majlis gender reveal anaknya yang ke-4. Tapi hasilnya, alahai… Kesian tengok.
Ha! Usahawan yang dimaksudkan, tak lain tak bukan, Cek Yana, pengasas kepada Masak-Masak CekYana. Ala, pemilik kepada rempah oden viral yang banyak youtuber dan tiktokers buat review “mukbang” tu.

Majlis gender reveal bertukar tragedi!

Bakal menimang cahaya mata perempuan yang pertama, ibu mana yang tak teruja nak sambut kelahiran bayi perempuan sulung dalam keluarga yang dah ditunggu-tunggu sekian lama.
Maka tidak hairanlah, ibu kepada 3 cahaya mata lelaki ini sanggup berbelanja besar untuk sambutan majlis gender reveal tersebut.

 @cekyanaofficial
Reply to @masdianaamin Tak sabarnya .. Tahniah sis dapat RM500 untuk shopping barang baby dgn cekyana 😍 #fyp #fypmalaysia
 ♬ bunyi asal – jaja – Tik Toker

Betul la kata orang, malang tak berbau. Majlis istimewa yang diharapkan menjadi kenangan manis dan terindah buat usahawan tersebut bertukar menjadi satu tragedi apabila dirinya terkejut besar kerana kek yang ditempah, indah khabar daripada rupa.
Siapa je yang tak terkilan dan kecewa apabila kek yang diterima lain benar hasilnya. Tak sama langsung dengan lakaran. Kalau min pun confirm melenting. Ye la! Harga kek bukan murah, RM10K you alls!
Merasakan dirinya ditipu dan kek yang diterima tidak setimpal dengan wang yang telah dibelanjakan, CekYana berkongsi moment tersebut dengan pengikutnya di aplikasi TikTok untuk mengelakkan situasi tersebut berulang kembali.
Kek macam budak form 1 pun boleh buat-Netizen

Rata-rata netizen juga tidak berpuas hati melihat kek yang dihasilkan. Bukan apa, hasilnya lain sangat berbanding dengan apa yang dijanjikan.
Sepatutnya kek yang dihasilkan menyerupai Istana Melayu dan Istana Korea tapi boleh pulak baker main tampal je gambar Istana Melayu dan Istana Korea tu. Dah la tu, kek rapuh bila dipotong. Tak moist langsung.
Tetap teruskan upacara gender reveal…
Walaupun kecewa, majlis tetap diteruskan dan CekYana mengumumkan jantina anaknya secara live di Facebook dan Tiktok. Bukan itu je, dalam masa yang sama CekYana juga telah bernazar untuk menaja dua orang pengikutnya untuk bersalin di hospital  swasta Andorra jika mereka turut mendapat anak perempuan.
Selain itu, lima ibu hamil bertuah turut dipilih untuk memenangi hadiah wang tunai bernilai RM500.
Lancarkan produk baru

View this post on Instagram

A post shared by Resepi MMC OFFICIAL HQ (@masakmasakcekyana)

Dalam majlis tersebut, CekYana turut melancarkan produk terbaharu keluaran Masak Masak CekYana, iaitu rempah Odeen Kimchi dan Sup Steamboat. Jika sebelum ini, rempah odeen hanya ada 2 perisa iaitu rempah Odeen Original dan Extra Hot Spicy, sekarang CekYana tambah 2 lagi variasi rasa baru untuk korang semua.
Menurut CekYana, dia berharap dengan adanya empat jenis rempah kuah odeen, korang boleh pilih mana satu rempah yang betul-betul kena dengan tekak korang. Jadi, bila korang makan, korang puas hati dan rasa nak repeat lagi.

Lebih istimewa, sempena majlis ini juga CekYana share butiran Peraduan Happy Hour Sale dimana pelanggan setia rempah odeen viral yang membuat pembelian minima RM29 berpeluang memenangi pelbagai hadiah awesome termasuklah iPhone 13, dishwasher Toshiba dan banyak lagi..
Nak tahu butiran lanjut mengenai peraduan ini, korang boleh klik link dibawah. Bagi anda yang teringin nak cuba produk keluaran CekYana, korang boleh dapatkan produk-produk keluaran Masak-Masak CekYana melalui ejen sah dan HQ Masak-Masak CekYana.
Facebook: Masak Masak Cekyana
Instagram: masakmasakcekyana
Tiktok: cekyanaofficial


Jantung Pisang Masak Lemak Cili Api Bersama Pucuk Ubi, Menu Orang Dulu-dulu

Nak cuba menu orang dulu-dulu, jom cuba masak Jantung Pisang Masak Cili Api ini. Selalunya akan digandingkan bersama pucuk ubi dan ikan goreng. Memang sedapnya, tekak je yang tahu.
Nak pula makan dengan nasi panas-panas, memang syahdu feeling tu. Kebiasaanya, ia dibuat untuk kerabu atau ulam-ulaman. Tapi buat masak lemak cili api pun sedap juga tau.
Baca juga: Pelbagai Resipi Masak Lemak Cili Api Ada Di Sini
Bukan itu sahaja, banyak khasiat rupanya. Antaranya ialah ia mempunyai sifat antioksidan, tinggi kandungan mineral, serat, protein, karbohidrat selain rendah dengan lemak dan kalori untuk tubuh badan manusia.
Nak pula masak lemak cili api ini antara masakan yang paling mudah untuk dihasilkan. Bahan-bahan yang diperlukan tidak renyah dan sangat ringkas.
Ikuti perkongsian resipi dari SuiSan Aliezsha ini. Beliau menggunakan jenis jantung pisang nipah kerana tidak pahit dan kelat dan memang sedap dimakan. Jom ikuti resipi di bawah.

RESIPI JANTUNG PISANG MASAK LEMAK CILI API
Tanpa membuang masa lagi, apa kata kita lihat satu persatu bahan-bahan memasak yang diperlukan kat bawah ni.
Portion hidangan: 3 – 4 Orang Makan

Bahan-bahan:

Jantung Pisang
Pucuk Ubi Kayu
Cili Padi – ditumbuk
Kunyit Hidup – ditumbuk
Ikan Bilis
Asam Keping
1 ½ Biji Kelapa Parut – pati santan sahaja
Garam

Cara-cara memasak:
1. Masukkan santan, ikan bilis, cili padi, kunyit hidup ke dalam kuali. Masak sehingga mendidih.
2. Masukkan jantung pisang dan biarkan sehingga lembut.
3. Kemudian masukkan pucuk ibu kayu dan kacau selama beberapa minit.
4. Perasakan dengan garam secukupnya. Siap untuk dihidang.

Wah! Resipi ringkas tapi menyengat ye. Patutlah resipi ni banyak like dan share.
Sekali sekala makan jantung pisang macam ni pun syok juga. Lepas rindu makanan kampung. Korang boleh matchkan lauk ni dengan ikan goreng. Barulah letops!
Selamat mencuba!


Japchae Ikut Tekak Melayu, Korea Glass Noodle Yang Sedap Dan Rugi Tak Cuba!

Pernah cuba Japchae makanan Korea? Ia merupakan masakan yang berasal daripada Korea yang menggunakan mi kaca dan dihidang bersama pelbagai jenis sayuran dan bahan masakan yang lain seperti telur dadar, daging dan sos hitam.
Selalu je orang keliru antara mi kaca dengan suhun. Mi kaca diperbuat daripada tepung keledek manakala suhun pula diperbuat daripada pati kacang hijau. Secara fizikalnya, mi kaca dan suhun lebih kurang sama tapi diperbuat daripada bahan yang berbeza.
Baca juga: Selalu Tengok K-Drama? Ini 7 Makanan Korea yang Korang Patut Cuba
Tekstur mi kaca ini pula lebih kenyal berbanding suhun yang sedikit halus. Ha! nak lagi jelas, boleh google dan tengok kedua-dua teksturnya yang berbeza antara satu sama lain. Japchae juga antara hidangan Korea yang dimasak halal dan boleh dimakan.
Resipi japchae Korea ini telah dikongsikan oleh seorang pengguna Facebook iaitu Cik Puan Zurina Zulkefli. Dijamin halal bila buat sendiri di rumah.

RESIPI JAPCHAE TEKAK MELAYU

Bahan utama:

Mi kaca

Bahan 5 warna:

Hijau – Sayur pak choi atau bayam, rebus dan toskan.
Kuning – Telur ayam dimasak dadar.
Jingga – Lobak merah, dihiris memanjang dan sangai di atas kuali dengan secubit garam.
Putih – Bawang Holland, dihiris dan disangai.
Hitam – Cendawan shitake /kulat hitam / daging perap kicap. Hiris memanjang masak.

Bahan sos:

3 sudu besar kicap cair/masin
3 sudu besar kicap pekat
2 sudu besar sos tiram
2 sudu besar minyak bijan
1 sudu besar gula/gula perang
1 sudu kecil garam

Bahan hiasan:

Biji bijan – sudah disangai

Cara penyediaan:
1. Mi kaca ambil separuh dari paket, rebus selama 5 minit. Sehingga lembut, angkat dan toskan. Letak tepi.
2. Untuk bahan sos pula, campurkan kesemua sekali dan masak di atas kuali sehingga sebati.
3. Tuangkan sos hitam ke atas mi kaca yang direbus tadi. Gaul sebati.
4. Masukkan campuran sayur tadi dan gaul rata
5. Tambah biji bijan yang telah disangai.
6. Sedia untuk dimakan.

Selamat mencuba resipi ini.
Baca juga: Bebola Nasi Atau Jumeok-Bap Ala Korea, Laku Habis Anak Anak Makan!


Jarang Dibuat Orang, Ini Dia Resipi ‘Creamy Butter Tuscan Salmon’ Yang Lazat

PKP lama sangat sampai dah kering idea nak masak apa kan? Apa kata jom cuba masak Creamy Butter Tuscan Salmon yang nampak lazat dan menyelerakan ini.
Resipi perkongsian oleh Zalina Zainal ini telah meraih perhatian ramai kerana menu ini jarang dibuat orang kerana menggunakan ikan salmon.
Kalau anda nak tukar selera, bolehlah cuba masak menu yang mudah untuk dimasak ini. Sekali-sekala tukar selera tak salah kan? Selamat mencuba!
Resipi Creamy Butter Tuscan Salmon
Bahan-bahan:

½ biji lemon

Serbuk lada hitam

Minyak zaitun utk panggang ikan salmon

3 sudu mentega

6 ulas bawang putih diracik

1 ulas bawang merah diracik

1 kotak cooking cream

4 sudu keju parmesan

20 keping daun bayam

8 biji tomato cherry

Garam dan gula secukup rasa

Cara-cara:
1. Tabur lada hitam dan perah lemon di atas kepingan salmon. Perap dalam 2-3 minit.
2. Panaskan pan dengan minyak zaitun untuk panggang ikan salmon. Setelah masak, ketepikan.

3. Panaskan pan dengan mentega dan tumis bawang putih dan bawang merah yang diracik.
4. Kemudian, masukkan cooking cream diikuti dengan parmesan. Kalau nak kuah lebih, tambahkan air. Jangan banyak sangat, nanti cair pulak. Kemudian tambah garam secukup rasa.

5. Bila dah mendidih, masukkan bayam, tomato dan ikan salmon yang telah siap grill tadi. Boleh hias dengan tabur daun rosemary atau parsley.

6. Dah siap! Boleh makan dengan nasi putih panas-panas.
Kredit: Zalina Zainal


Jejari Roti Bersalut Tepung, Guna 2 Bahan Ini Je Dan Memang Sedap!

Jom cuba jejari roti bersalut tepung ni. Sekali pandang nampak macam kentang, tapi guna roti buku je! Kalau sayang roti dah nak tamat tempoh tapi banyak lagi, boleh cuba resipi ini pula.
Teksturnya yang rangup memang enak betul untuk dijadikan minum petang bersama anak-anak. Nak buat jadi sarapan pun tiada masalah sebab hanya guna dua bahan sahaja kemudian digoreng rangup.
Sangat sedap dicicah bersama sos cili dan hirup milo atau teh panas. Fuhh!
Baca juga: Jom Buat Bayam Brazil Celup Tepung, Sedap Dan Rangup Krup Krap
Mungkin ada yang pelik dan tak pernah rasa. Tapi sekali korang cuba mesti suka. Sebab rangup macam makan keropok je rasanya. Bila guna tepung bestari ni rangup dia memang lain macam.
Resipi ini masih lagi trending walaupun zaman PKP dah lama berlalu. Jom ikuti resipi dari perkongsian Yusreena Said Yusz.

RESIPI JEJARI ROTI BERSALUT TEPUNG
Nak buat untuk menjual pun tiada masalah sebab min belum jumpa lagi ada yang buat jualan jejari roti ni. mungkin sebab ia mudah untuk dibuat, jadi sesiapa sahaja boleh buat di rumah masing-masing. Buat aktiviti dengan anak-anak pun sesuai.
Portion hidangan: 2-3 orang makan

Bahan-bahan:

Roti Buku (nak guna roti apa pun boleh)
Tepung bestari (nak guna spicy atau original pun boleh)

Cara-caranya:

Mula-mula sekali, potong roti kepada bentuk jejari. Ikut kita nak saiz Panjang mana. Buat sedang-sedang supaya mudah anak-anak nak makan.
Seterusnya, masukkan sedikit tepung bestari ke dalam mangkuk. Tuang sedikit air dan bancuh sampai sebati.
Jangan terlalu likat dan jangan terlalu cair.
Ambil pinggan dan tuang sedikit tepung bestari yang kering.
Panaskan minyak dalam kuali. Ambil roti, celupkan dalam bancuhan tepung kemudian golekkan ke dalam pinggang. Pastikan setiap sudut bersalut.
 Masukkan dalam kuali dan goreng sampai kekuningan. Buat sampai habis roti .
Dah nampak bertukar warna gold tu, angkat dan toskan.
Hidangkan bersama sos cili dan mayonis jika suka.

Sesekali nak buat untuk berkelah, atau kumpul dengan family makan ramai-ramai boleh lah jimat sikit. Buat jejari roti bersalut tepung ni je bagi menggantikan kentang goreng. Apa yang penting semua orang suka.


Lebih 63K Shares, Ini Cara Buat Jeli Sagu Mangga, Sedap Makan Sejuk-sejuk!

Bayangkan waktu tengah hari yang panas, kita dapat makan Jeli Sagu Mangga yang sejuk. Fuh! Memang tak cukup sebekas kalau buat. Sedap dia hanya tekak je yang tahu.
Mudah sangat nak buat pencuci mulut ini. Semua orang boleh buat. Cuma kenalah ada bahan utamanya iaitu buah mangga. Sebab kita akan gunakan isi mangga tersebut.
Baca juga: Cara Masak Sagu Supaya Tak Berketul, Ikut Cara Ni Boleh Tahan 2 Minggu Dalam Peti
Kalau dekat rumah korang ada tanam pokok mangga, lagi senang tinggal petik je bila dah masak. Tapi yang tak ada boleh je beli di pasaraya atau kedai Acheh berdekatan.
Penulis cadangkan korang guna isi mangga yang manis, sebab kalau masam, rasa jelinya akan jadi masam. Dah tak ‘feel’ nak makan sejuk-sejuk. Macam makan jeli jeruk pula. Hiks!
Resipi ini telah dikongsikan sendiri oleh Food Kraft di Facebook dan meraih sebanyak 63K shares! Mesti ramai tak sabar nak mencubanya. Jom kita tengok.

RESIPI JELI SAGU MANGGA

Antara pencuci mulut yang paling sedap dimakan. Selain nak makan waktu tengah musim panas, boleh juga buat sebagai snacks waktu malam. Gantikan agar-agar kepada yogurt.
Bahan-bahan:

2 biji mangga masak – potong dadu
3/4 tin susu pekat manis
1/2 tin susu pekat Jersey Mango – untuk agar-agar
1 paket agar-agar Mr. Gulaman
1 cawan sagu
1 paket krim serba guna

Cara membuatnya:
1. Dalam periuk masukkan air, susu pekat Jersey Mango dan agar-agar Mr. Gulaman. Kacau berterusan. Potong dadu mangga dan agar-agar.

2. Masukkan krim serba guna yang telah disejukkan ke dalam mangkuk adunan. Gaulkan sekurang-kurangnya 5 minit.
3. Kemudian, tambah susu pekat manis.
4. Masukkan sagu, agar dan mangga ke dalam adunan. Gaul sebati. Simpan sedikit untuk topping.
5. Sejukkan semalaman atau sekurang-kurangnya 4 jam kemudian dah boleh makan!

Mudahnya nak buat Jeli Sagu Mangga ni. Selamat mencuba dan menjamu selera!


Jenis Anyaman Ketupat Yang Boleh Belajar Untuk Raya Ini, Jom Cuba!

Ada yang dah pandai buat anyaman ketupat? Ini jenis anyaman ketupat yang anda boleh cuba belajar. Silap hari bulan, bakal mak mertua pun approve anda untuk jadi menantu. Baik lelaki atau wanita.
Bila terbayangkan kemeriahan sambutan hari raya Aidilfitri, mesti akan teringat hidangan ketupat dimakan pula dengan kuah rendang. Alamak terliur pula.
Dalam hikayat dahulu kala seperti Hikayat Indaputra ada mencatatkan mengenai hidangan ketupat dalam masyarakat terdahulu pada sekitar abad ke-17. Ianya juga telah lama tersebar meluas dalam bentuk lisan sebelum ia dibukukan dalam hikayat-hikayat lama.
Baca juga: 5 Jenis Lemang Yang Popular & Unik, Kalau Pernah Cuba Semua Memang Foodie Lah!
Walaupun kita berada dalam peredaran masa yang semakin canggih, namun makanan tradisional masih menjadi kegemaran ramai. Tak lengkap rasanya nak menyambut perayaan Aidilfitri kalau tak ada menu ketupat dan rendang disajikan di atas meja sebagai juadah kan?
Bukan setakat untuk dimakan, cara anyaman ketupat pun masih ada yang sudi untuk belajar walaupun zaman sekarang sudah banyak ketupat instant dijual di pasaran.
Sebenarnya terdapat pelbagai jenis anyaman ketupat yang boleh anda lakukan dan mempelajari bagaimana cara untuk menghasilkan anyaman ketupat yang unik ini!
Jom ikuti beberapa jenis anyaman ketupat yang unik di bawah! Bila dah tahu buat ketupat bawang bolehlah belajar jenis lain pula jadi pelbagai ketupat di hari raya nanti. Mesti meriah!
1. Anyaman Ketupat Jantung

2. Anyaman Ketupat Ikan

3. Anyaman Ketupat Bantal

4. Anyaman Ketupat Guling

5. Anyaman Ketupat Burung Tekukur

6. Anyaman Ketupat Bawang

7. Anyaman Ketupat Tanduk

Banyak rupanya jenis ketupat yang ada. Selama ini ingatkan ketupat cuma ada sejenis je. Sebenarnya, ada terlalu banyak ketupat yang ada di Malaysia tetapi perbezaannya terlalu halus untuk dimasukkan ke dalam senarai ini.
Bolehlah tunjuk sikit skill anda tentang ketupat kalau terjumpa dengan mana-mana jenis ketupat di atas ketika menziarahi keluarga di musim perayaan.
Sambil-sambil makan, boleh bertukar maklumat dengan saudara-mara tentang menu tradisional ini. Dapat juga tambah ilmu sikit-sikit, betul tak?
Selamat mencuba!
Baca juga: Rebus Nasi Impit Jimat Gas & Elektrik, Wanita Ini Kongsi PETUA


Ketahui 3 Jenis Beras Yang Ada Di Pasaran, Nombor 3 Ini Paling Ramai Peminat!

Sekiranya anda tertanya-tanya, kenapa ada banyak jenis beras di seluruh dunia dan berbeza bentuk dan saiz, dari panjang dan kurus kepada gemuk dan pendek.
Di pasaran dunia, gred dan kualiti beras yang paling penting ialah panjang dan keputihan beras. Bunyinya rasis, tetapi itulah hakikatnya.
Baca juga: Kutu Beras Tetap Ada Walaupun Tak Buka Lagi? Lelaki Ini Kongsi Sebabnya
Selain itu, faktor seperti bentuk, ketumpatan, kelembutan, dan rasa nasi juga akan mempengaruhi kualiti sesuatu jenis beras.
Di Malaysia terdapat beberapa jenis beras seperti beras perang, beras basmati, beras wangi, dan beras pulut. Jom tengok jenis-jenis beras dari perkongsian Farmera di laman Facebook ini.

JENIS JENIS BERAS

1. Beras Pendek (saiz <5.2mm panjang)
Beras ini berbentuk bulat dan pendek. Apabila dimasak, ia melekat kerana kandungan kanji yang tinggi.
Contoh:
a. Beras sushi (mutiara)
Beras ini mempunyai tekstur berkanji, sesuai untuk dibuat sushi yang terkenal di Jepun. Beras jenis ini juga digemari di Korea dan China.
b. Beras Arborio
Beras ini ditanam di Itali. Setelah dimasak, nasinya melekat antara satu sama lain. Beras ini memerlukan air yang banyak untuk dimasak kerana ia mengandungi kanji yang berlebihan.
c. Beras pulut
Beras ini berwarna susu. Sesuai untuk dibuat pulut, lemang, kuih-muih, dan lain-lain.

3. Beras Sederhana Panjang (saiz 5.2 – 6.0mm panjang)
Beras ini lebih lebar daripada beras panjang dan nasi yang dihasilkan adalah lembut. Kebanyakan nasi putih yang kita makan hari-hari adalah jenis ini.
Contoh:

Beras Calrose
Beras Risotto
Beras tempatan

3. Beras Panjang (Saiz >6.0mm panjang)
Panjangnya 4 kali ganda daripada lebarnya. Apabila dimasak nasinya menjadi berderai, ringan dan lembut. Sangat sesuai untuk dibuat nasi beriani, nasi minyak, nasi bukhari, nasi Arab dan nasi tomato.
Contoh:
a. Beras Basmati
Beras Basmati ini ditanam di Pakistan dan India serta Amerika Syarikat. Ia mempunyai aroma yang enak. Setelah dimasak, nasinya tidak melekat, berderai dan tidak mudah patah. Sangat sesuai untuk dibuat nasi beriani, nasi minyak dan nasi bukhari.
b. Beras Jasmine
Ada varietinya yang dikenali sebagai beras wangi. Banyak ditanam di Thailand dan Amerika Syarikat. Berasnya panjang dan lembut setelah dimasak. Beras ini hampir menyerupai beras basmati.
c. Beras organik
Beras organik adalah jenis beras panjang yang bermutu tinggi dan sangat berkhasiat dengan kandungan karbohidrat yang rendah.

Semoga bermanfaat!
Baca juga: Gadis Ini Selamba Jadikan Beras Sebagai Kudapan, Rupanya Ramai Buat Perkara Sama!


5 Jenis Cili Kering Dan Tahap Kepedasannya, Baru Senang Nak Mencili!

Kebiasaanya kalau tersalah beli cili kering, mesti berpijau lidah ini dibuatnya. Jom ketahui jenis cili kering serta tahap kepedasannya di sini.
Mesti ramai orang bersangka semua cili kering ni sama saja. Tapi hakikatnya tidak. Ada beberapa jenis cili kering serta nama yang mereka yang tersendiri.
Baca juga: Cara Mudah Buang Biji Cili Kering, Tak Perlu Potong Satu-Satu. Tangan Pun Tak Pijar!
Jika ke pasar, dah tak perlu risau tersalah pilih nanti, sebab senang nak pilih cili kering untuk dibuat sambal kepada anak-anak.
Jangan risau, jom kita tengok 5 jenis cili kering dan ketahui apa yang sesuai untuk masakan jenis apa.

1. Cili Kering Berempah

Bentuk fizikal: lurus, licin, pendek-pendek, banyak biji, dan lebih kecil.
Tahap kepedasan: Sangat pedas
Harus digunakan dengan berhati-hati dalam masakan. Korang yang mempunyai perut sensitif atau mempunyai masalah gastrik perlu elak cili kering jenis ini. Tapi, kalau nak cuba atas risiko sendiri tau.

2. Cili Kering Biasa

Bentuk fizikal: banyak kecut, kedut dan panjang serta mempunyai warna merah yang pekat.
Tahap kepedasan: Sederhana pedas
Bagus digunakan untuk menambah rasa ke dalam hidangan. Kalau korang tidak boleh makan banyak makanan pedas, ini sebenarnya sudah dianggap agak pedas untuk korang.

3. Cili Kering Salem

Bentuk fizikal: berbentuk seperti buah ceri.
Tahap kepedasan: Sederhana pedas
Cili kering ini berasal dari Salem, India. Ia sesuai digunakan dalam masakan India. Mempunyai haruman dan rasa yang agak sedap.

4. Cili Kering Yidu

Bentuk fizikal: Gemuk, kurang biji, licin, pendek-pendek, dan besar.
Tahap kepedasan: Tak pedas
Ia bagus digunakan untuk membuat sambal iaitu pes cili atau cili boh. Tapi harga cili kering ini boleh tahan mahal.

5. Cili Kering Kashmir

Bentuk fizikal: Warna merah pekat, banyak kedutan, tiada tangkai.
Tahap kepedasan: Sederhana pedas
Berasal dari Kashmir, India dan tidak dijual dalam Malaysia. Jangan risau,korang boleh memesannya secara dalam talian. Hebat untuk digunakan dalam tandoori, hidangan daun pisang dan hidangan India yang lain.

Sumber: My Weekend Plan


Top 5 Jenis Durian Yang Popular Di Malaysia, Nombor 3 Paling Ramai Peminat!

Musim durian sudah tiba! Terdapat pelbagai jenis durian yang boleh didapati di Malaysia. Tetapi harga yang dijual berbeza mengikut jenisnya. Rupanya ada sebab kenapa ada yang mahal, ada yang murah.
Jom kenali 5  jenis durian terbaik yang menjadi kegilaan rakyat Malaysia menurut Durian Bear ini.
Kami kongsikan juga tip yang boleh anda praktikkan untuk elak ditipu penjual buah durian yang tidak bertanggungjawab.
Baca juga: Tip Pilih Durian BANYAK Isi, Baru Rasa Berbaloi Nak Beli!
Maklumlah, harga buah durian sekarang boleh tahan juga. Jadi, kena pilih yang setanding dengan harga! Barulah berbaloi.

TOP 5 JENIS DURIAN POPULAR DI MALAYSIA
1. Durian Musang King (D197)

Inilah durian idaman pencinta ‘raja buah’ iaitu Musang King.
Durian asli Musang King mempunyai isi berwarna kuning keemasan dengan tekstur yang lembut dan berkrim. Isi durian ini juga lebih tebal, berkilat dan berbiji kecil berbanding durian lain.
Rasa: Lemak manis, sedikit pahit, buttery, aroma yang kuat
Tips: Mempunyai bentuk lebih bujur seperti bola ragbi, kulit hijau muda, duri berbentuk seperti piramid kecil, bahagian bawah buah mempunyai corak garisan seakan-akan bintang yang ketara.
2. Durian Udang Merah (D175)

Berasal dari Balik Pulau, durian baka kahwin ini menghasilkan isi berulas halus, berwarna kuning jingga kemerahan dan setiap biji mempunyai lapisan krim yang sangat menyelerakan. Jenis durian ini yang berkualiti tinggi agak sukar ditemui, menyebabkan harganya kadangkala lebih mahal daripada Musang King.
Durian ini juga ditanam di negeri Pahang dan Johor, tetapi rasanya tidak sama seperti Udang Merah Pulau Pinang yang asli. Kebiasaannya berkulit coklat perang, durian ini berbentuk bujur, berduri pendek, dan agak susah dikupas kerana berkulit tebal dan keras.
Rasa: Berlemak manis, melekit, halus dan lembik, aroma yang menyelerakan
Tips: Kulit Udang Merah yang berwarna hijau keperangan dikatakan ditanam di luar Pulau Pinang. Untuk memilih Udang Merah yang terbaik, pastikan beratnya dalam 1 kg sebiji.
3. Durian Kampung (888)

Dalam lautan pelbagai jenis durian hibrid yang mencuri perhatian, masih ramai yang setia menikmati durian ini kerana ia paling mudah dijumpai dengan harga termurah.
Durian paling original ini terhasil dari pokok tunggal yang berusia ratusan tahun. Walaupun isinya agak padat, rasa durian kampung yang asli tidak konsisten sama sekali — ada yang pahit, ada yang manis. Senang cerita, ikut nasib.
Rasa: Manis (seperti vanilla), pahit atau tawar, tidak konsisten dan berbeza
Tips: Durian kampung Gred A mempunyai berat lebih dari 1.5 kg sebiji (RM15 – RM18 per kg), Gred B kurang 1 kg (RM 10 per kg), dan Gred C untuk membuat tempoyak (3 biji RM10).
4. Durian Duri Hitam / Black Thorn (D200)

Dikatakan jauh lebih enak daripada Musang King yang overrated, durian premium dari Sungai Bakap, Pulau Pinang ini semakin menjadi buruan “hantu durian”.
Bergantung kepada usia pokok tersebut, isinya yang lebih bulat berbanding durian lain juga mempunyai variasi warna berbeza, daripada jingga pastel seakan-akan merah jambu, hingga jingga terang.
Walaupun isi tidak setebal Musang King, keunikan rasa lemak manis Black Thorn yang menyelerakan pasti membuat setiap penggemar durian termimpi-mimpi! Sekarang, harga Black Thorn yang berkualiti bermula sekitar RM60 per kg dan boleh mencecah RM105 per kg.
Rasa: Sangat berkrim, berlemak manis dengan aftertaste pahit, aroma kurang tajam
Tips: Juga digelar Ochee, Duri Hitam atau Hei Tze, bentuk durian ini berbeza mengikut musim dan kawasan tanaman. Kebiasaannya, ia berbentuk bulat, bertapak rata, bertangkai kecil (kira-kira sebesar ibu jari), dan bahagian bawahnya mempunyai lingkaran hitam dengan titik kecil tanpa duri.
5. Durian Sultan (D24)

D24 atau durian Sultan mudah untuk dikenalpasti dan ditemui. Ia berbentuk bulat, mempunyai duri yang lebih tirus dan tajam, dengan susunan duri-duri halus yang rapat di keliling tangkai. Di bahagian bawah buah ini terdapat bulatan berwarna coklat seperti serpihan dari bunga.
Berwarna kuning pucat, isinya mempunyai tekstur tebal dan lembut. Dengan harga berpatutan (dari RM19 per kg), ia juga selalu dihidang dalam bufet durian. D24 mampu memberi kepuasan setanding durian premium jika anda pandai memilih.
Rasa: Sangat berlemak, sederhana manis dan pahit, aroma sederhana kuat
Tips: Kulit durian Sultan D24 berwarna hijau muda, nipis dan mudah dikupas. Biasanya, satu pangsa beris dua atau tiga ulas.

Semoga bermanfaat!
Baca juga: Woody Harrelson ‘Selamba’ Je Buat Durian Goreng Untuk Sarapan, Netizen Ternganga Kejap


JENIS-JENIS CILI KERING YANG PATUT ANDA TAHU!

 PENULIS
myResipi

 KATEGORI
Artikel

 POSTED ON
2019-03-22 03:56:25

Mesti ramai antara kita rasa semua cili kering sama je. Padahal cili kering ada beberapa jenis dan nama yang tersendiri. Jadi hari ini kami nak kongsikan jenis-jenis cili kering dan sesuai untuk masakan jenis apa.
1. CILI KERING BERKILAT

Senang je nak tahu sifat cili kering jenis berkilat ni. Dia lurus, berkilat, banyak biji, berwarna merah
menyala dan tak bertangkai. Cili kering jenis ini sangat pedas dan senang untuk dapat di mana-mana sebab harganya agak murah. Cili kering jenis berkilat tak sesuai untuk masakan panas.
2. CILI KERING BERKERINTING

Cili kering ini berkedut dan kecut, bertangkai, banyak biji dan warnanya merah gelap. Cili kering ini sering kita guna. Ia senang untuk didapati kerana murah. Cili ini kurang pedas berbanding dengan cili kering berkilat memang sesuai untuk semua jenis masakan.
3. CILI KERING GEMUK

Cili kering jenis ini pula sifatnya gemuk, kurang biji dan berwarna merah-merah kehitaman. Cili jenis ini sedikit mahal dan sesuai untuk masak sambal nasi lemak. Cili ini biasanya kita akan jumpa di bahagian Pantai Timur.
4. CILI KERING PAPRIKA

Yang terakhir, cili kering paprika. Ianya lurus, banyak biji, bertangkai, berkilat dan berwarna
merah menyala. Kebiasaannya kita akan jumpa cili ini dalam bentuk serbuk dan amat sesuai
digunakan untuk masak kari dan tomyam.


Jenis-Jenis Susu Tepung Yang Baik Untuk Orang Dewasa, Setiap Jenama Berbeza Fungsinya

Kebiasaannya hanya golongan kanak-kanak yang digalakkan untuk minum susu untuk pembentukan tulang lebih kuat dan tumbesaran sempurna.
Tapi sebenarnya golongan dewasa juga memerlukan minuman susu untuk mengelakkan sakit-sakit sendi pada usia tua nanti.
Malangnya, ada diantara kita yang terlepas pandang untuk pengambilan susu dalam minuman harian mereka pada lewat 30 an sehingga pada usia tua mereka sudah berasa sakit tulang dan sendi.
Jadi, anda berada dalam artikel yang tepat kerana kami akan senaraikan susu untuk orang tua dan dewasa.
Senarai Susu Tepung Yang Baik Untuk Orang Dewasa

1. Abbott Glucerna Vanilla

Bebas kolestrol
Kurangkan berat badan

2. Nestle Omega Plus Plain Milk Powder

Tinggi kalsium dan kurang lemak
Menurunkan kolesterol
Boleh mendapatkan jumlah kalsium yang diperlukan dengan meminum 2 gelas setiap hari

3. Nestle Everyday Milk Powder

Meningkatkan pertumbuhan tisu otot
Membina sel darah merah

4. Nestle Omega Plus Dark Chocolate Milk Powder

Protein tinggi
Menurunkan kolesterol
Menguatkan tulang dan gigi
Berperisa coklat

5. Anlene Gold Actifit 5X™ Plain Adult Milk Powder

Protein tinggi
Mampu memperbaiki sendi

6. Fernleaf Family Milk

Kaya dengan zat besi
Menguatkan tulang

Haa, jadi kalian dah tahu jenis-jenis tepung untuk orang dewasa. Pilih saja mana yang sesuai untuk anda ya?
Sumber: Chia KY


Jangan Simpan 21 Makanan Ini Dalam Peti Sejuk, No. 5 Paling Ramai Buat!

Peti sejuk merupakan tempat yang paling selamat untuk menyimpan makanan. Namun begitu, bukan semua jenis makanan boleh diletakkan di dalam peti sejuk.
Suhu peti sejuk boleh menyebabkan sesetengah makanan menjadi rosak dengan lebih cepat, lebih-lebih lagi sayur-sayuran dan buah-buahan.
Bukan itu saja, ia juga boleh memberi kesan kepada kadar nutrisi yang ada dalam makanan tersebut. Oleh itu, mari kita ikuti 21 jenis makanan yang tidak seharusnya disimpan di dalam peti sejuk di bawah.
Baca juga: Hati-hati, Jangan Panaskan 9 Makanan Ini Dalam Microwave!
21 JENIS MAKANAN TAK BOLEH SIMPAN DALAM PETI SEJUK
1. Bawang besar & bawang putih

Jika bawang besar disimpan di dalam peti sejuk, ia akan menjadi lembut dan berkulat disebabkan oleh kelembapan.
Namun begitu, anda boleh simpan lebihan bawang yang sudah dipotong dalam bekas tertutup selama dua hingga tiga hari.
Jika bawang belum digunakan, simpan di tempat terbuka dan kering. Tetapi bukan di dalam plastik dan simpan jauh dari kentang.
Sama juga dengan bawang putih, simpan ia di tempat kering dan terbuka. Jika simpan di dalam peti, akan menyebabkan tumbuh pucuk hijau dan jadi bergetah.
2. Daun basil (daun selasih)
Jika disimpan di dalam peti sejuk, daun akan menjadi basah dan bertukar menjadi warna coklat.
Cara betul menyimpan daun selasih adalah dengan merendam akar di dalam air dan disimpan pada suhu bilik.
3. Kentang
Kentang yang disimpan di dalam peti sejuk akan menyebabkan ia menjadi lebih manis. Selain itu, kentang juga akan berwarna kehitaman semasa dimasak kerana gula dalam kentang dikaramelkan.
4. Avacado mentah (belum masak)
Avacado akan lambat matang jika disimpan di dalam peti sejuk. Jika disimpan pada suhu bilik, ia akan matang dengan lebih cepat.
5. Timun

Sekiranya simpan di dalam peti, timun akan menjadi kekuningan serta timbul bintik-bintik pada permukaan kulit. Seterusnya timun akan kecut selepas 3 hari.
Sekiranya anda tetap memilih untuk menyimpannya di dalam peti sejuk, bungkus dengan pembalut plastik untuk meminimumkan kelembapan.
Sebaiknya, gunakan timun tersebut dalam tempoh segera untuk mengelakkan ia rosak.
6. Tomato
Sebaiknya simpan tomato pada suhu bilik untuk mengekalkan rasa dan teksturnya.
7. Minyak zaitun
Jika disimpan di dalam peti, minyak zaitun akan memjadi butiran kristal dan juga boleh menjejaskan rasa.
Cara yang terbaik untuk menyimpannya adalah dengan menyimpan di pantri, namun jauh dari cahaya dan haba oven.
8. Tembikai belum masak

Tembikai perlu disimpan pada suhu bilik untuk memastikan ia masak. Namun begitu, tembikai yang sudah dibelah perlu disimpan di dalam peti sejuk.
Ia perlu dimakan dalam tempoh masa 3 hingga 4 hari sebelum ia menjadi lembik dan berlendir.
9. Pisang belum masak
Pisang memerlukan suhu yang suam supaya ia matang. Jadi, peti sejuk bukan tempat yang sesuai.
Namun begitu, pastikan pisang tidak terkena cahaya matahari secara langsung.

10. Hot sauce
Cuka yang terkandung dalam hot sauce untuk memastikan ia dapat bertahan selama 6 bulan. Jadi, hot sauce ini tidak perlu disimpan di dalam peti sejuk.
11. Sos tomato & sos cili

Jenis makanan ini sering disimpan di dalam peti sejuk oleh kebanyakan orang.
Ia hanya perlu disimpan di dalam almari dan boleh digunakan sepanjang tempoh 6 bulan.
Namun begitu, anda masih boleh memilih untuk meletakkan sos tomato dan sos cili di dalam peti sejuk.
12. Soy sos
Soy sos boleh disimpan di dalam kabinet dapur anda sahaja.
Namun begitu, kesegaran rasa dapat dikekalkan jika disimpan di dalam peti sejuk.
13. Kacang
Kacang yang tidak dibakar boleh disimpan di luar peti sejuk selama 2 hingga 9 bulan selepas dibuka.
Tetapi, jika disimpan di dalam peti, ia akan mengelakkan kacang menjadi tengik.
Sebaiknya, jangan beli kacang dalam jumlah yang banyak. Pastikan ia disimpan di dalam bekas kedap udara, simpan di pantri dan dimakan dalam tempoh beberapa bulan.
14. Butter
Butter merupakan produk tenusu yang perlu disimpan di dalam peti sejuk. Namun begitu, ia akan menjadi keras dan sukar untuk ratakannya di atas roti.
Anda boleh menyimpannya di luar peti selama 2 hari pada suhu yang tidak terlalu panas.
15. Madu

Madu yang disimpan di dalam peti sejuk akan merubahnya menjadi butiran kristal dan akhirnya menjadi keras seperti batu.
Oleh itu, simpan madu di tempat yang tidak terlalu panas pada suhu bilik, bersih dan kering bagi mengekalkan khasiat madu.
16. Sapuan roti
Sapuan pada roti contohnya nutella dan peanut butter, sebaiknya disimpan di luar peti sejuk.
Jika diletakkan di dalam peti, akan membuatkan sapuan roti ini menjadi keras dan sukar untuk disapu di atas roti.
Cara terbaik adalah disimpan di ruang bersuhu bilik.
17. Makanan dalam tin
Makanan di dalam tin tidak perlu disimpan di dalam peti sejuk kecuali sekiranya ia telah dibuka.
18. Coklat
Jika anda perasan, coklat yang disimpan di dalam peti akan muncul warna putih pada permukaannya. Ia bukan kulat, tetapi lemak semula jadi yang terpisah dari coklat.
Jadi, lebih baik jika simpan di tempat kering yang terhindar dari cahaya matahari.
19. Kopi (beans atau grounds)
Serbuk kopi akan menjadi keras dan sukar untuk diambil apabila mahu digunakan.
Jadi, lebih bagus jika simpan kopi dalam bekas yang tertutup rapat pada suhu bilik.
20. Buah epal
Buah epal boleh bertahan sehingga tiga minggu di luar peti sejuk.
Jika disimpan di dalam peti, ia akan mempercepatkan proses pematangan buah. Sebab itu buah akan cepat rosak, inti menjadi lembik dan tidak rangup.
21. Terung

Suhu peti sejuk akan merosakkan rasa dan tekstur terung. Namun, jika disimpan pada suhu bilik, ia akan dapat bertahan selama beberapa hari sahaja. Cara yang terbaik adalah dengan terus menggunakannya setelah dibeli.
Sumber: Delish
Baca juga: Makanan Yang Tidak Boleh Dipanaskan Semula, Nombor 7 Paling Ramai Buat!


Asyik Pakai Minyak Masak Sama, Cuba 10 Jenis Ini Pula, Memang Padu Masakan Anda!

Cakap pasal minyak masak, mesti ingat semua minyak masak sama je kegunaannya. Tapi bila dah masak, lain pula rasa dan hasil hidangan.
Untuk pengetahuan korang, minyak masak ada banyak jenis dan cara kegunaannya. Tak semua minyak masak yang sesuai untuk sesuatu jenis masakan. Silap haribulan, boleh ‘fail’ masakan kita tau!
Baca juga: Bukan Semua Minyak Zaitun Sesuai Untuk Masak, Ini Cara Membezakannya
Ada 10 jenis minyak masak yang ada di pasaran dan cara nak mengunakannya ikut kesesuaian masakan. Jom kita tengok.

1. Minyak Sawit

Kelebihan: Antara minyak yang mempunyai komposisi lemak yang baik. Ia juga mengandungi antioksida semula jadi, mampu mengawal peratusan hormon tromboksana dan prostasilin dalam darah, yang mana ia dapat mengelak daripada kecenderungan darah beku.
Kegunaan: Memasak dan menggoreng semua jenis masakan.

2. Minyak Kelapa

Kelebihan: Lemak yang berasal dari minyak kelapa boleh membantu meningkatkan metabolisme, mengurangkan selera makan, dan membantu penurunan berat badan.
Kegunaan: Sesuai untuk menumis dan memanggang. Boleh juga ditambah ke dalam kopi untuk rasa tambahan.

3. Minyak Avokado

Kelebihan: Menyihatkan jantung ini kerana mempunyai sifat anti-radang yang membantu mencegah kerosakan arteri, penyakit jantung, dan tekanan darah.
Kegunaan: Menumis, menggoreng, dan membuat mayonis homemade.

4. Ghee

Kelebihan: Sesuai untuk orang yang tidak tolenrasi dengan tenusu. Mempunyai sumber vitamin larut lemak yang hebat dengan rasa kacang yang lebih kuat daripada mentega.
Kegunaan: Sesuai untuk buat nasi Arab, hidangan makanan India, pengganti mentega, dan menumis.

5. Minyak Biji Pumpkin

Kelebihan: minyak yang kaya dengan vitamin A, K, E, serta asid lemak omega-3 dan omega-6.
Kegunaan: Sesuai untuk hiasan salad, celup atau pengasam salad, dan juga berpasangan dengan ais krim.

6. Minyak Walnut

Kelebihan: Mengandungi asid lemak omega-3, sumber zat besi, zink, kalsium, dan magnesium. Ia juga dapat mengekalkan tahap tekanan darah diastolik.
Kegunaan: Boleh dimasak dengan suhu sederhana (suhu tinggi makanan jadi pahit), salad dressing, pasta, dan coklat hazelnut homemade.

7. Minyak Bijan

Kelebihan: Melambatkan pertumbuhan dan replikasi sel, dapat turunkan tekanan darag, gula darah dan memperbaiki kulit. Selain itu, ia juga dapat berikan 17% vitamin K yang beri sokongan tulang dan cegah pembekuan darah.
Kegunaan: Sesuai untuk menumis dan memasak masakan Asia, bahan perapan, serta salad dressing.

8. Minyak Biji Bunga Matahari

Kelebihan: Minyak ini pula dapat membantu meningkatkan kesihatan jantung, membantu melawan kanser, turunkan kolestrol jahat serta meningkatkan tenaga.
Kegunaan: Sesuai untuk membakar ayam, ikan, atau tauhu.

9. Minyak Canola

Kelebihan: Kaya dengan lemak omega-6 hingga omega-3. Ia juga melawan kanser, artritis, dan asma. Minyak ini juga mempunyai asid alpha-linolenat (ALA) yang berperanan menjaga berat badan.
Kegunaan: Boleh dijadikan minyak masak harian, tahan tahap panas tertinggi dan tidak merosakkan rasa makanan yang dimasak bersama.

10. Minyak Biji Rami

Kelebihan: Boleh membantu sistem percernaan secara semulajadi untuk mengatasi sembelit. Ia juga dapat menguragkan kolestrol tinggi dan penyakit jantung.
Kegunaan: Sesuai digunakan sebagai salad dressing, topping makanan dan juga smoothie.

Sumber: Eatthis, Restaurantcliks